text:
Inte
gnove stazion di polizie di Truro, in Cornualie, la segnaletiche e je
dute bilengâl. Cundut che a fevelâ come prime lenghe il cornic al
sedi mancul dal un par cent de popolazion, la direzion de polizie e à
decidût che in dutis lis gnovis stazions dal cuarp la lenghe
corniche e varà di cjatâ intai segnâi visîfs la stesse dignitât
di chê inglese. Par chel che al rivuarde invezit lis stazions za in
vore, la segnaletiche e deventarà bilengâl a man a man che si
proviodarà ae sostituzion naturâl des tabelis.
Font:
The Mirror,
29/07/15


c: text/html

text:
ONU: si domande une declarazion universâl pai dirits linguistics
Il president dal CIEMEN e membri dal Ufici european pes lenghis mancul pandudis (EBLUL), Aureli Argemí, al è intervignût ai 17 di Setembar a Gjinevre ae assemblee dal Consei pai dirits umans de ONU par domandâ che si fasi buine une Declarazion universâl sui dirits linguistics, che e ledi a dâsi dongje a chê plui gjenerâl sui dirits umans. Il progjet, che al partìs di lontan, al cjape fuarce chest an ancje par vie che il 2008 al è stât proclamât de ONU tant che “an internazionâl des lenghis”. La diviersitât linguistiche e va difindude intal cjamp dai dirits umans e no ta chel de culture – al à dite Argemí – par vie che lis lenghis no àn dirits, ma a son ben lis personis che lis fevelin a vêju. La propueste e à za cjatât l’interès di diviers stâts, che a àn cjatât tal ambassadôr messican un prin pont di riferiment.
Font: Nationalia, 17/09/08

robotstxt: allowed

filter: keep


text:
In Galizie, invezit, lis elezions dal prin di Març a àn tornât a dâi la maiorance ae diestre spagnoliste dal PP. Ancje se cualchi numar al podarès ancjemò cambiâ cul scrutini dai vôts vie pueste che al rivarà insom ca di cualchi dì, il risultât gjenerâl al è clâr: daspò di une legjislature al guvier, la coalizion formade di socialiscj (PSG – PSOE) e nazionaliscj galizians (BNG) e à di tornâ ae oposizion. I popolârs, di fat, a àn otignût passe il 47% dai vôts che i consegne la maiorance assolude di puescj intal Parlament galizian, ven a dî 39. I socialiscj, invezit, si son fermâts pôc disot dal 30% des preferencis e a 24 deputâts (1 elet e passe il 3% di vôts in mancul dal 2005). Il Bloc Nazionalist Galizian al à cjapât sù par jù il 16,6% dai vôts e 12 deputâts (1 elet e il 2% di vôts in mancul des elezions stadis). Sot dal 1,5% i risultâts di chês altris listis in corse. La partecipazion al vôt e je stade la plui alte inte storie resinte de Galizie, passant il 70% di votants. Il cuadri politic nol mude masse nancje a nivel provinciâl là che il PP al vinç in maniere clare a Lugo e Ourense, e al vuadagne vôts e deputâts a Pontevedra e A Coruña, là che cumò al pues contâ sul stes numar di elets di socialiscj e nazionaliscj adun.
Font: Galiza Hoxe, 01/03/09; El Pais, 01/03/09


text:
Archive for the ‘Furlans tal Mont’
Te provincie canadese dal Ontario, dai 5 ai 8 di Otubar, si è tignût il congrès Reconnect Fogolârs 2012,
un apontament impuartant par mantignî il leam tra i zovins dissendents dai emigrants furlans e la Patrie dai lôr vons. Tra i relatôrs ancje Enos Costantini, che nus conte cheste aventure
Ce che mi è tocjât! Robis di [...]
Posted on on Dicembre 13th, 2012 in
2012, Articoli, Dicembar, Furlans tal Mont |
1 Comment »
Renzo Bortolussi l’ecoartist dal Tiliment che al plâs fûr pal Mont
Al è un Friûl, lontan des stradis statâls, curiôs e origjinâl pes sôs testemoneancis di cemût che di secui nature e om a puedin vivi ben insieme e cun gust. Jù pe vie che di Borc dal Pian e va a Spilimberc, su la rive [...]
Posted on on Dicembre 13th, 2012 in
2012, Articoli, Dicembar, Furlans tal Mont |
No Comments »
La Patrie dal Friûl e à scrit plui voltis de Clape Friûl dal Mont (www.clape.it) e des ativitâts dal so president Paolo Della Schiava, ma e je la prime volte che un gjornâl i domande il parcè di chest so impegn che al dure plui di cuarante agns tal mont de diaspore. Di Pontebe, dulà [...]
Posted on on Novembre 16th, 2012 in
2012, Articoli, Furlans tal Mont, Novembar |
No Comments »
For di Avoltri cun “Donna ed Emigrante” al à savût ufrî un libri di cualitât, dulà capî cemût che tai secui e je cambiade la emigrazion e la vite des feminis. Tullio Ceconi, curadôr de publicazion, insieme a Annalisa Vacusa, Novella Del Fabbro, Rita Ceconi, Nelio Toch, Chaterine e Liliane Tamusin, al à racuelt e [...]
Posted on on Ottobre 5th, 2012 in
2012, Articoli, Furlans tal Mont, Otubar |
No Comments »
Diviersis realtâts associazionistichis si son lamentadis des nestris osservazions sul Friûl fûr dal Friûl, ancje cuant che o vin fat coments positîfs, cuasit che le vessin cun cualchidun. Nuie di personâl cuintri di nissun, mancjarès!
Ma se o viodìn che alc proponût al va cuintri l’interès dal Friûl, massime se al cjape dentri i dissendents di [...]
Posted on on Luglio 13th, 2012 in
2012, Articoli, Furlans tal Mont, Lui |
No Comments »
Cuâl isal il cuadri tipic dal Friûl? Domande dificile, ognidun di nô al darà une rispueste difarente come che son difarentis lis varietâts de lenghe furlane di paîs in paîs. Portofino al à il so golfut cu lis cjasis coloradis, Piran i tramonts su lis salinis di Sicciole, Rovigno batanis e abitazions che a vegnin [...]
Posted on on Maggio 16th, 2012 in
2012, Articoli, Furlans tal Mont, Mai |
No Comments »
In Friûl e je rivade la Vierte e cu lis cisilis ancje il sut. Un sec che no si viodeve da agns, ma graziis ai consorziis di bonifiche e ai sistemis di irigazions, i dams in agricolture a saran limitâts. Di chê altre bande dal Mont in Argjentine son i mês da la Sierade e [...]
Posted on on Aprile 12th, 2012 in
2012, Articoli, Avrîl, Furlans tal Mont |
No Comments »
Tarcisio Fabris, 80 agns puartâts benon, al è a stâ a Milan e ae fin dal 2011 al à vût la grande sodisfazion di vinci l’Ambrogino d’oro, il ricognossiment plui impuartant de citât di Milan pe ativitât che al davuelç a pro de citadinance. Aromai di agnorums al tire sù cetancj fruts te societât OSG [...]
Posted on on Febbraio 15th, 2012 in
2012, Articoli, Furlans tal Mont, Zenâr-Fevrâr |
No Comments »
O pensìn che no coventin peraulis par comentâ la ultime cuviertine dal periodic di “Ente Friuli nel Mondo”, la associazion che si svante di jessi il pont di riferiment de furlanetât tal mont.
Il mês passât lis declarazions di Pietro Pittaro, che a une agjenzie di stampe che la lenghe furlane no coventave pal censiment (cjalait [...]
Posted on on Dicembre 16th, 2011 in
2011, Articoli, Dicembar, Furlans tal Mont |
No Comments »
O sierìn cun Dicembar il prin an de rubriche fisse dedicade al Friûl fûr dal Friûl. Ta chescj 11 numars o vin cirût cun scletece di stiçâ il dibatit e di frontâ, cence condizionaments, la galassie complesse de emigrazion, che e va plui in là dal tradizionâl associazionisim, pontant plancut plancut a proponisi midiant de [...]
Posted on on Dicembre 16th, 2011 in
2011, Articoli, Dicembar, Furlans tal Mont |
No Comments »
Pal President di “Ente Friuli nel Mondo” lis lenghis minoritariis no coventin
Intant che si preparave a fâ lis valîs pe cunvigne dai zovins furlans in Nord Americhe che si è davuelt in Canadà, ai 12 di Otubar une notizie de agjenzie stampe Adrkronos e à vût come protagonist, magari cussì no, Pieri Pittaro, president di [...]
Posted on on Novembre 9th, 2011 in
2011, Articoli, Furlans tal Mont, Novembar |
1 Comment »
Lauree honoris causa a Mario Collavino di Muris di Ruvign
1776 pîts de Freedom Tower (la Tor de Libertât), 1776 l’an de Indipendence dai Stâts Unîts e 1077 l’an di fondazion de Patrie dal Friûl. Ce leam àno chescj trê numars? Un leam fuart tant che il ciment armât che il siôr Mario Collavino e i [...]
Posted on on Novembre 9th, 2011 in
2011, Articoli, Furlans tal Mont, Novembar |
No Comments »


text:
Gales: il galês al jentre tal Consei dai ministris european
“Diolch madam llywydd”, ven a dî “grazie siore presidente”: a son stadis chestis lis primis peraulis par galês pronunciadis intant di une riunion dal Consei dai ministris de Union Europeane. A dîlis al è stât il ministri galês pal patrimoni culturâl, Alun Ffred Jones, che al vuidave la delegazion britaniche intant di une riunion dedicade al multiculturalisim. “Intal Ream Unît o vin une des lenghis plui feveladis intal mont, o sei l’inglês, che par tancj e je marilenghe; ma tes nestris isulis o doprìn lenghis diviersis e jo o soi braurôs di fevelâus intune des plui antighis, ven a dî il galês, la lenghe dal Gales” al à spiegât Jones a chei altris ministris europeans. Daspò di une bataie durade cualchi an, cumò il galês al à otignût un status di couficialitât intal Consei dai ministris, intune cun basc, catalan e galizian, dongje des 23 lenghis uficiâls des istituzions comunitariis. Chê dai 20 di Novembar e je stade duncje une zornade storiche pal galês, ma la bataie – a àn za dite i politics impegnâts pe lenghe galese – e larà indenant par puartâ cheste lenghe celtiche ancje intal Parlament e inte Comission europeane. Jones, che al è un membri dal Plaid Cymru, al à po declarât ae stampe che la Europe e je une vore divierse tal so interni e che il Gales al è part di cheste diviersitât. Vuê, al à dite, o sin intal Consei dai ministris de Europe tant che part dal Ream Unît, ma o speri che un doman o sarìn alì come galês che a rapresentin il Gales.
Font: BBC, 20/11/08; Wales on line, 21/11/08; Món Divers, 21/11/08


text:
I milenis a passavin, la ete dal om si jere slungjade come ke di matusalem, gnûfs humans a nassevin nome cul procediment de clonazion. No si podeve fermâsi a esplorâ stelis e planets; si scugnive lâ indenant fin al limit ultin e dopo altris milions di agns ve che si sorpassà l’ultin systeme planetari, la ultime particule di polvar, l’ultin atom di gas e dopo il Vueit Heterni, ma intant la umanitât e jere cambiade, vint trasferide la memorie di chei cjavons dut çurviel dentri robots une vore sofisticâts. I cjavons dut çurviel a jerin stâts distruts! E dopo altris milions di agns di Vueit Heterni a vioderin lis vanguardiis di un gnûf Univiers!!! Si infondarin tune gnove cise di galassiis! Si jerin alore fats la idee che l’Univiers di dulà che a vignivin al fos come une grande bufule, dopo al vignive il vueit abissâl e dopo une altre bufule-univiers, chê inte cuâl a jerin pene jentrâts! Viazant altris milions di agns tal gnûf univiers si trasformarin ancjemò trasferint la lôr memorie intune gnove entitât: no plui ròbots ma une sorte di fumatute verde pensante… ve la gnove umanitât… pinsîrs fissâts in particulis di fumate verde! Si continuà la esplorazion ma aromai la cosmonâf no coventave plui: la fumate post-umane pensante si ingrandì simpri plui, aumentant la masse tirantle vie a lis stelis dulintor. La fumate e oreve savê, e oreve cognossi lis veris dimensions di chel secont Univiers. E alore e robà i rais des stelis e si ingrandì ancjemò ancjemò e ancjemò cjapant dute la energjie disponibile! Vele la fumate-ment post-umane, e veve tocjât aromai lis dimensions dal secont univiers e e continuave a aumentâ!!!!!!!!!!!!!!!!!!!
giovedì 4 luglio 2013
Milante milante e milante...
I milenis a passavin, la ete dal om si jere slungjade come ke di matusalem, gnûfs humans a nassevin nome cul procediment de clonazion. No si podeve fermâsi a esplorâ stelis e planets; si scugnive lâ indenant fin al limit ultin e dopo altris milions di agns ve che si sorpassà l’ultin systeme planetari, la ultime particule di polvar, l’ultin atom di gas e dopo il Vueit Heterni, ma intant la umanitât e jere cambiade, vint trasferide la memorie di chei cjavons dut çurviel dentri robots une vore sofisticâts. I cjavons dut çurviel a jerin stâts distruts! E dopo altris milions di agns di Vueit Heterni a vioderin lis vanguardiis di un gnûf Univiers!!! Si infondarin tune gnove cise di galassiis! Si jerin alore fats la idee che l’Univiers di dulà che a vignivin al fos come une grande bufule, dopo al vignive il vueit abissâl e dopo une altre bufule-univiers, chê inte cuâl a jerin pene jentrâts! Viazant altris milions di agns tal gnûf univiers si trasformarin ancjemò trasferint la lôr memorie intune gnove entitât: no plui ròbots ma une sorte di fumatute verde pensante… ve la gnove umanitât… pinsîrs fissâts in particulis di fumate verde! Si continuà la esplorazion ma aromai la cosmonâf no coventave plui: la fumate post-umane pensante si ingrandì simpri plui, aumentant la masse tirantle vie a lis stelis dulintor. La fumate e oreve savê, e oreve cognossi lis veris dimensions di chel secont Univiers. E alore e robà i rais des stelis e si ingrandì ancjemò ancjemò e ancjemò cjapant dute la energjie disponibile! Vele la fumate-ment post-umane, e veve tocjât aromai lis dimensions dal secont univiers e e continuave a aumentâ!!!!!!!!!!!!!!!!!!!
1 coments:
-
-
Sigurementri la fumate verde che e devente grande e e ven fûr de cjadree lant a finîle dal infinitementri piçul al infinitementri grant e ricuarde la Anabis di AE Van Vogt (IV cjapitul de Crociera nell'infinito)
- 28/04/15, 15:06


text:
La
comunitât serbe de Cravuazie e je inmò in spiete di cognossi la
politiche che il gnûf guvier jessût des elezions che si son
tignudis in Novembar al metarà in vore tai siei confronts. Dopo di
un prin moment là che al someave che si varès metude su une
coalizion progressiste vuidade dal Partît Sociâl Democratic, si à
invezit cjatât un acuardi tra la HDZ (Union Democratiche Cravuate) e
la liste Most.
Il president de HDZ, Tomislav Karamarko, e chel di Most,
Bozo Petrov, si son impegnâts a miorâ lis relazions cu la Serbie,
ma chest nol significhe in automatic che si vignarà incuintri aes
dibisugnis de minorance serbe che e vîf in Cravuazie. Cun di fat,
rapresentants de coalizion a àn za fat intindi che, siben che lu
previodi la leç, inte citât di Vukovar tabelis publichis e
segnaletiche stradâl a restaran dome par cravuat ancje se la
popolazion serbe e je un tierç dal totâl. Si à però di dî che
tai ultins agns, cuant che la diestre nazionaliste e je stade al
podê, e je stade une vore mancul ative tal atacâ i dirits des
minorancis di cuant che e je stade ae oposizion. Pai rapresentants de
gnove maiorance i problemis si comedaran, ma a fasin ancje intindi
che i volarà timp parcè che lis feridis lassadis de vuere cu la
Serbie a son inmò masse resintis.
Font:
Balkan Insight,
06/01/16


text:
Romanie: RMDSz al domande l’ongjarês uficiâl in Transilvanie
L’ongjarês al à di deventâ lenghe uficiâl ta chês provinciis de Transilvanie là che i magjârs a son la maiorance. A domandâlu al è Marko Bela, il president de Aleance Democratiche dai Ongjarês in Romanie (RMDSz), che al à sigurât che chest al sarà un dai impegns dal so partît daspò des elezions pal Parlament rumen che si davuelzaran ai 30 di Novembar. Dut câs, ce che e à fat plui scjàs in Romanie e je la propueste di previodi l’insegnament curicolâr dal ongjarês par ducj i fruts che a frecuentin lis scuelis ta chês provinciis. I partîts rumens, di fat, no vuelin che la lenghe ongjarese e vedi di jessi studiade ancje dai fruts che no partegnin ae comunitât magjare. In ogni câs, il prin pidiment che il partît di Bela al varà di superâ al è chel di passâ il soiâr dal 5% previodût pes elezions politichis rumenis par podê jentrâ in Parlament. Tes elezions dal 2004 la Aleance Democratiche dai Ongjarês in Romanie e veve otignût il 6,2%, ma chest colp e podarès no rivâ a passâ il soiâr par vie de concorince di une altre formazion politiche ongjarese, ven a dî Partît Civic Magjâr (MPP).
Font: Balkan Insight, 21/10/08; Món Divers, 22/10/08


text:
Il
ministeri irlandês pes areis gaelichis al à comunicât la partence
di gnovis iniziativis a pro dal gaelic inte suaze de strategjie pe
lenghe irlandese pe dade 2010 – 2030. Si trate di dodis azions
pensadis par judâ lis fameis dal Gaeltacht, o sei lis areis là che
il gaelic al à ancjemò une presince significative, che a àn chê
di tirâ sù i lôr fruts par irlandês. Si tacarà cuntune campagne
par spiegâ i vantaçs dal cressi i fîs par gaelic che e scomençarà
za a partî dai servizis pe maternitât. Si previodin po jutoris e
servizis in plui pes scuelis gaelichis, pai cjamps estîfs e pai cors
di formazion indreçâts ai fantats che a fevelin par irlandês.
Materiâi e risorsis linguistichis a saran po metûts a disposizion
par mieç di un gnûf portâl digjitâl. Cun di plui il Gaeltacht al
sarà dividût in 19 areis di planificazion linguistiche in maniere
di svilupâ intervents plui specifics daûr des esigjencis diviersis
di ogni teritori.
Propit i
plans di politiche linguistiche che a varessin di permeti di svilupâ
lis strategjiis di promozion de lenghe a mostrin però di jessi intun
moment dificil. Cun di fat, daûr dal comissari pe lenghe irlandese
Seán Ó Cuirreáin, cetantis aministrazions e dipartiments publics
no àn inzornât i lôr plans di politiche linguistiche e no àn
inviât gnovis azions di tutele dal gaelic. Une situazion che e je
testemoneade ancje dal aument des protestis pe mancjance di servizis
linguistics. Fintremai des areis dal Gaeltacht a rivin segnalazions
di segnaletiche dome par inglês e di mancjance di personâl in stât
di doprâ la lenghe locâl intai uficis publics.
Font:
Gaelport, 01/05/12; Irish Times, 25/04/12


text:
Umanisim
Par Umanisim si intint il pensîr filosofic ch'al met l'om tal mieç des sôs cuestions.
L' Umanisim e je une curînt di pinsîr che al cjape pît tal periodo storic dal Rinassiment. Carateristiche principâl di chest moviment al e' l meti l'om tal mieç dal univers.Seont i pensadôrs di chest moviment,l'om al a facoltâs di pinsîr cence nissun limît.
Par doprâ ben chestis facoltâts bisugne vê la padronance di dutis lis disiplinis inteletuâls e cirî il savê. Par chests umanists (cussî son clamâs i pensadôrs di chest moviment),le peraule di Diu,a di jessi a la puartade di ducj,cence nissune difarence di lenghe,origjnis o categorie sociâl.Di câ,le traduzion de Bibie par Rasim da Rotterdam,in tal 1516.
L'Umanisim met tai sôi principîs,il fât di lotâ cuintri l'ignorance,le comprension de peraule di Diu,e il sparniçâ tal mont dal patrimoni culturâl.L'om,une volte studiât,al e' libar e al a la responsabilitât di ce ch'al fâs e dal sô sielzi.
Lis nozions di libertât,toleraance,le curiositât e il ' jessi indipendent ' ,sares a dî,dut chel che uê al e' cognossût cul non di libar arbitri al e' l'essenziâl dal Umanisim. L'Umanisim,insome,al met al prin puest dut chel che al puarte al plen svilup des cualitâs essenziâls dal om.


text:
Ch’al sedi un fradi o un parint, par stâ ben cun cualchidun, so no vin nùe in comun, al devente simpri plui pesant da vivi insiemit ma jó e lui a si ere de stesse rasse, o erin deventâts amîs ancje se di mé a nol si fidave masse.
Vie par misdi, cul telefonin ‘n te vorêle, mil pinsîrs tal cjâf e plen di rôbis da fâ o eri sparît vie dismenteant sul fuc une padiele e un pignatin cun le mê marinde che si scjaldave.
Mi soi indacuart dome cuant che il fum e l’odôr di bruzât mi son rivâts jù al plan di sot. Cuant ch’o soi rivât sù, il Cicio al ére come sentât par tiare e al tirave il flât come s’al fós intoseât. O ai viarzût subite lis puartis e i balcons par fâ curint d’àiar e o ai butât fûr pal balcon le padiele e le pignate oramai rosse e plene di cjarvon d’asparagos e...
Nùje, o rivavi masse tart.
Il Cicio al si ponève jù su le so diestre cui vôi scierâts cirint di cjatâ il respîr. O ai ben cirût di fâi il bocje a bocje ma nuje di fâ, il Ciccio al si ère scindilât. E miarde ! Miarde ! A nol si movève plui.
Ce rasse di mone. O lu vevi copât ! .
Prime ch’o viergi le puarte lui al mi sintive vignî sù pes scjalis e al tacave a fâmi fieste cui soi cinguets come un cjan cun le so code.
Oh, nol ére un cjanterin, lui al savève dome pivetâ.
Puet, puet o i disèvi. E lui al mi vignive a mangjâ in te man..
Puet puet o i disevi vierzint il rubinet e lui al vignive a bevi...
Cun lis frutis che vaívin tornant de scuèle, o ai scuignût recuperâlu te scovacêre e organizâ il funerâl enfre le cusine e il grant vâs dal ibisco de terace. Nùje di speciâl. Un rôbe sempliç zence fasts. Al polsarà cujét in tune scjatulute di camembert a forme di mieze lune ch’o ai cjatât tal frigo dulà ch’a son i formadis.
L’ibisco ogni dí al fâs un flôr tant ch’al si passís il flôr dal dí prime. Cicio al starà ben li sot.
Vuê al varès vût di plovi ma invesit aé une zornade sfaçade e plene di sorêli.
A misdi, di besôl cui miei pinsîrs o soi lì devant il vâs a cirî di capî ce ch’al é sucedût.
Il flôr dal dí al é zà mieç vierzût.
.-Puét, puét...Il camembert al mi somee amâr e sa nol é lât di mâl e o scuen butâlu vie.


text:
Ai
3 di Novembar il Parlament des Baleârs al fate buine une propueste
par mendâ la leç su la normalizazion linguistiche. Il proviodiment,
poiât dai partîts nazionalitaris e di chei progressiscj (PSIB,
Podemos, Més, PI) e contestât de diestre spagnoliste (PP e
Ciudadanos), si propon di recuperâ il percors di normalizazion
linguistiche pidimentât cuant che il PP al veve in man il guvier des
isulis. Si trate di infuartî la presince dal catalan inte
aministrazion publiche, tal sisteme educatîf e tai mieçs di
comunicazion par compensâ la situazion di disavualiance che si cjate
a patî rispiet al spagnûl. Tra lis azions in program o vin ancje la
modifiche de leç su la funzion publiche in maniere di tornâ a meti
la cognossince dal catalan tant che element necessari par podê
lavorâ intune aministrazion publiche.
Font:
Mallorca Diario,
03/11/15


text:
Radio
Cymru, la uniche emitente radiofoniche
dute par galês, e je daûr a slargjâ i siei servizis. I siei
scoltadôrs i restin avonde fedêi ma a domandin une ufierte di
programs plui grande, intant che si ponte a tirâ dongje ancje il
public plui zovin. Par lâ ta cheste direzion, la dirigjence de radio
e à intenzion di sperimentâ chest Autun e par trê mês a dilunc
une programazion alternative disponibile in digjitâl intal Sud Est
dal Gales e sul iPlayer Radio
de BBC. Cheste novitât no varà efiets su la programazion normâl za
in onde in modulazion di frecuence e in digjitâl. Radio
Cymru e à po in program un spazi
digjitâl di pueste pai zovins, l’acès ae app
pes selezions musicâls de BBC cun musiche par galês e un concors
par mandâ in onde vôs gnovis.
Font:
BBC,
17/05/16


text:
Il ministeri pe difese rus al à fat savê di jessi pront a doprâ la fuarce par difindi la Ossezie meridionâl. La declarazion e rive daspò dai incidents dai ultins dîs là che si àn vûts diviers scuintris a fûc te zone de capitâl de Ossezie dal Sud causâts di milizians gjeorgjians. Pes autoritâts de piçule republiche caucasiche, che si è autoproclamade indipendente intal Avost dal an passât, la Gjeorgjie e sarès responsabile ancje di tîrs di mortâr su la Ossezie. In câs di altris provocazions – a àn fat savê lis autoritâts russis – o intervignarìn cu la fuarce des armis par difindi la popolazion ossete e il cuarp militâr rus presint inte regjon.
Font: RIA Novosti, 01/08/09


text:
24.12.09
PLASÊ, PROF. EINSAUR.
GNOGNOAUGURIS.
Par chest an, i Gnognosaurs us saludin: a tornaran sul blog cuant che a varan une altre gnove di contâ.
Gnognoauguris a ducj!
(e ricuardaisi che il gnognolibri al è il regâl furlan plui biel di chest Nadâl!)
23.12.09
PLASÊ, BLIK.
22.12.09
AL RIVE IL LIBRI - 12
21.12.09
GNOGNOZÛC: MET ADUN I PONTS
Fruts, zontait i ponts par scuvierzi doi dissens dai Gnognosaurs.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
18.12.09
GNOGNOZÛC: EMPLE I SPAZIS - 2
Dentri di cheste imagjine a si platin dôs vignetis dai Gnognosaurs.
Par scuvierziles, emplait i spaziis dulè che a son i ponts.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Par scuvierziles, emplait i spaziis dulè che a son i ponts.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
17.12.09
AL RIVE IL LIBRI - 11
16.12.09
I GNOGNOSAURS A LA CONTIN JUSTE.
Vêso viodût la interviste a Dree Venier a «Contile Juste», il tg de Provincie di Udin, chê altre dì?
Nuie pôre: se la veis pierdude, vê chi il video:
Dree a Contile juste, 11 di Dicembar dal 2009.
Alore? Cui isial plui fotogjenic: Dree o i siei Gnognosaurs?
Nuie pôre: se la veis pierdude, vê chi il video:
Dree a Contile juste, 11 di Dicembar dal 2009.
Alore? Cui isial plui fotogjenic: Dree o i siei Gnognosaurs?
12.12.09
AL RIVE IL LIBRI - 10
10.12.09
GNOGNOINVASION ANCJE IN TV.
La invasion no cognòs soste: i Gnognosaurs a son rivâts ancje in television!
L’autôr Dree Venier e Eugenio Busolini, il gjestôr de librerie Ribis di Udin (il “Gnognopoint” cun i libris e i gadget dai Gnognos) a saran intervistâts di Anna Casasola par «Contile Juste», il tg de Provincie di Udin, li che dute une puntade e sarà dediade a la jessude dal libri.
La puntade a larà in onde
Di doman a sarà ancje a disposizion sul sît de Provincie di Udin, www.provincia.udine.it, fracant sul banner “Contile Juste” (su la diestre de home page).
Alè Gnognos!
L’autôr Dree Venier e Eugenio Busolini, il gjestôr de librerie Ribis di Udin (il “Gnognopoint” cun i libris e i gadget dai Gnognos) a saran intervistâts di Anna Casasola par «Contile Juste», il tg de Provincie di Udin, li che dute une puntade e sarà dediade a la jessude dal libri.
La puntade a larà in onde
doman, vinars ai 11
a lis 18,30 su Tele Pordenon,
a lis 19,15 su Free (ex Antenna 3)
e a lis 19,45 su Telefriuli.
Di doman a sarà ancje a disposizion sul sît de Provincie di Udin, www.provincia.udine.it, fracant sul banner “Contile Juste” (su la diestre de home page).
Alè Gnognos!
Pubblicât da I Gnognosaurs a lis 17:00 Argoments: gnognognovis
9.12.09
AL RIVE IL LIBRI - 09
7.12.09
PLASÊ, JURASSIC CASELLA.
5.12.09
AL RIVE IL LIBRI - 08
4.12.09
UNE FOTO CUI GNOGNOSAURS.
Vêso viodût ce fotogjenics che a son i Gnognosaurs? Ve chi Dree Venier, il pari dai nestris dinosauruts preferîts, dongje di Martin, e Elisabetta Pittana, la senegjadore, insiemit a Bombo.
E voaltris, vêso fat une foto cui Gnognosaurs? Martin, Bombo e i fradis Wright us spietin te librerie Ribis par metisi in pose cun ducj chei che a vuelin tornâ tal Jurassic par un moment.
3.12.09
GNOGNOZÛC: MET IN ORDIN LIS STRICHIS - 2
Lis strichis a son dutis in disordin! Judainus a metilis a puest.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
1.12.09
I GNOGNOSAURS LI DAL VISIONARIO DI UDIN.
Sabide passade li de librarie Ribis di Udine, “I Gnognosaurs” di Dree Venier a àn otignût un grant sucès di public, tant che l’autôr al à scugnût dedicâ il libri par dôs oris di file!
Par cui che nol ves ancjemò vût la ocasion di viodilu, lu invidìn li de librarie dal Visionario
Dree Venier al sarà li de librarie par dedicâ il libri a cui che al volarà comprâlu.
Par cui che nol ves ancjemò vût la ocasion di viodilu, lu invidìn li de librarie dal Visionario
doman, miercus ai 2 di dicembar aes 7 sot sere.
Dree Venier al sarà li de librarie par dedicâ il libri a cui che al volarà comprâlu.
Pubblicât da I Gnognosaurs a lis 20:20 Argoments: gnognognovis
UNE GNOGNOFOTO PAR FACEBOOK 4: JURASSIC CASELLA E I FRADIS WRIGHT.
Ultime serie di figuris par meti un gnognosaur ta la tô foto di Facebook: cheste volte al tocje al mâc Jurassic Casella e ai doi fradis svolants Agnul e Icaro Wright.
Gambie ancje tu la tô foto dal profîl e fâs viodi a ducj i tiei amîs ce biei che a son i gnognosaurs.
Se tu âs voie di sielzi un altri personaç, frache chi par Momo e Martin, chi par Bombo e Rugne o chi par Eisaur e Ines.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Gambie ancje tu la tô foto dal profîl e fâs viodi a ducj i tiei amîs ce biei che a son i gnognosaurs.
Se tu âs voie di sielzi un altri personaç, frache chi par Momo e Martin, chi par Bombo e Rugne o chi par Eisaur e Ines.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Pubblicât da I Gnognosaurs a lis 08:00 Argoments: gnognogadgets
28.11.09
I GNOGNOSAURS A LA CONCUISTE DI UDIN.
Aromai pal Friûl no si scjampe: la invasion dai Gnognosaurs a è rivade pardut.
Cirî ripâr al è inutil: miôr fâsai amîs.
Dulà? A Udin. Vuê a lis 17, la seconde presentazion uficiâl dal Gnognolibri ta la librerie Ribis.
Cirî ripâr al è inutil: miôr fâsai amîs.
Dulà? A Udin. Vuê a lis 17, la seconde presentazion uficiâl dal Gnognolibri ta la librerie Ribis.
Pubblicât da I Gnognosaurs a lis 13:00 Argoments: gnognognovis
AL RIVE IL LIBRI - 07
27.11.09
L'INVASION E SCOMENCE A PORDENON.
Ricuardaisi che stesere a lis 18 a Pordenon o vês ducj un apontament con i Gnognosaurs.
E doman, us spietin a Udin a lis 17 ta la Librerie Ribis. Ancje chi, Dree Venier a us disegnarà une dediche su vuestri libri.
Par scjamâ l'invît fracait chi.
E doman, us spietin a Udin a lis 17 ta la Librerie Ribis. Ancje chi, Dree Venier a us disegnarà une dediche su vuestri libri.
Par scjamâ l'invît fracait chi.
26.11.09
CONT INDAÛR: MANCUL UN.
Sêso pronts? I Gnognosaurs a stan par rivâ: doman, vinars ai 27 di novembar, no steit a pierdisi la presentazion dal Gnognolibri a Pordenon, a li 18 al Caffè Letterario in place della Motta.
Dree Venier, il "pari" dai nestri amîs Gnognos, al sarà presit par fâ une dediche speciâl a cui che a compre il libri.
Par scjamâ l'invît fracait chi.
E se no rivait a jessi a Pordenon, no steit a vê pôre: o stin preparant une presentazion ancje a Udin. Tornait a cjatânus!
Dree Venier, il "pari" dai nestri amîs Gnognos, al sarà presit par fâ une dediche speciâl a cui che a compre il libri.
Par scjamâ l'invît fracait chi.
E se no rivait a jessi a Pordenon, no steit a vê pôre: o stin preparant une presentazion ancje a Udin. Tornait a cjatânus!
AL RIVE IL LIBRI - 06
25.11.09
GNOGNOZÛC: LIS DIFARENCIS.
Fruts, al è rivât un altri zûc dai Gnognosaurs! Dulà sono lis difarencis jenfri i doi dissens?
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
24.11.09
I GNOGNOSAURS SUL TO COMPUTER - 02
Dopo chel di Bombo e dal Miluç, un altri sfont pal to computer! Ve chi i Gnognosaurs che van a cjaminâ atôr par lis famosis colinis di Windows.
Par discjamâ il sfont, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Par discjamâ il sfont, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Pubblicât da I Gnognosaurs a lis 14:00 Argoments: gnognogadgets
AL RIVE IL LIBRI - 05
23.11.09
GNOGNOZÛC: COLORE IL DISSEN.
Gnognosaurs in blanc e neri? E parcé po? Su po, fruts, provait a coloraju!
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
PLASÊ, TENENT BRONTSON.
Cui che à bielzà let il libri «I Gnognosaurs 2» al à cognossût un gnûf personaç, plui gnogno che mai. Cumò e je ore di presentâlu a ducj: ve chi il Tenent Brontson.
Pubblicât da I Gnognosaurs a lis 09:00 Argoments: gnognoidentikit
22.11.09
PLASÊ, JACK O'ROBY.
“I Gnognosaurs 2”).
Pubblicât da I Gnognosaurs a lis 10:00 Argoments: gnognoidentikit
21.11.09
UNE GNOGNOFOTO PAR FACEBOOK 3: EINSAUR E INES.
Tierç regalut pai gnognofans iscrits a Facebook: lis imagjins dal prof. Einsaur e di Ines la vedrane di doprâ come foto dal profîl. Par cui che si sint sienziât o chês che a stan cirint l'amôr.
Tu podis cjatâ lis altri figuris chi e chi.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Tu podis cjatâ lis altri figuris chi e chi.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Pubblicât da I Gnognosaurs a lis 14:00 Argoments: gnognogadgets
CJACE AL GNOGNOSEGNALIBRI.
Dopo des spilutis di Bombo vuê vie pal dì, sabide ai 21 di Novembar, ta la librerie Ribis ûs spietin trente segnelibris dai Gnognosaurs che a saran regalâts ai prins trente che a jentraran par domandâju.
E ricuardait che ta la librerie Ribis o podês ancje prenotâ une copie dal libri cu la dediche dal autôr Dree Venier.
La librerie Ribis e je in vie P. Canciani, 14 a Udin.
E ricuardait che ta la librerie Ribis o podês ancje prenotâ une copie dal libri cu la dediche dal autôr Dree Venier.
La librerie Ribis e je in vie P. Canciani, 14 a Udin.
Pubblicât da I Gnognosaurs a lis 10:00 Argoments: gnognogadgets, gnognognovis
PLASÊ, PTEROSLAVSKIJ
Presuntuôs tant che nome un grant regjist al pues jessi, inacessibil tant che nome une vere star e pues jessi, ma soredut dordel come nome un Gnognosaur al pues jessi, Pteroslavskij al sta al cine come Einstein a la piture: no centre nuie.
Saraial forsit par chel che nissun al à mai sintût nomenâ il cine jurassic?
Ma chê chi e je une altre storie (e se o volês leile, la cjatais sul gnûf gnognolibri: «Gnognowood»).
AL RIVE IL LIBRI - 04
20.11.09
GNOGNOZÛC: MET IN ORDIN LIS STRICHIS.
Ce isal sucedût a lis strichis? A son dutis in disordin! Fruts, rivâso a metilis a puest?
Par discjamâ il zûc, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
PLASÊ, CIRO
E l’Oscar par il miôr atôr no protagonist al va a... Ciro! Caraterist une vore dutil, adat a dutis lis parts e ducj i personagjos, al è stât scriturât par fâ la comparse in ducj i libris dai Gnognosaurs, a scomencâ di «Gnognowood».
Ciro, di fat, al ven fûr tes pagjinis dal libri DOME UNE VOLTE. Il zûc al è cjatâ fûr dulà che al è.
Pubblicât da I Gnognosaurs a lis 09:00 Argoments: gnognoidentikit
PLASÊ, INES.
19.11.09
GNOGNOLIBRI: O SIN IN VORE PAR VOALTRIS.
Scoop: o vin becât il "pari" dai Gnognosaurs che al cjalave lis provis di stampe.
Preparaitsi: il Gnognolibri a sta rivant!
Preparaitsi: il Gnognolibri a sta rivant!
AL RIVE IL LIBRI - 03
18.11.09
I GNOGNOSAURS SUL TO COMPUTER.
Une gnove sorprese par ducj i amîs dai Gnognosaurs: il sfont di meti sul to computer. Cumò o vin capît parcè che il miluç plui famôs dal mont da la informatiche al è smorseât: al è stât Bombo!
Par discjamâ il sfont, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Pubblicât da I Gnognosaurs a lis 16:00 Argoments: gnognogadgets
CJACE A LA GNOGNOSPILUTE.
Cumò che o vês cognossût Bombo, cemût fasarêso a resisti a la sô gnognospilute? Impussibil. E alore movêtsi: si è vierte la cjace al gnognotesaur!
Doman di matine, joibe 19 di Novembar, ta la librerie Ribis ûs spietin trente spilutis di Bombo che a saran regaladis ai prins trente che a jentraran par domandâlis.
E ricuardait che ta la librerie Ribis o podês ancje prenotâ une copie dal libri cu la dediche dal autôr Dree Venier.
La librerie Ribis e je in vie P. Canciani, 14 a Udin.
Doman di matine, joibe 19 di Novembar, ta la librerie Ribis ûs spietin trente spilutis di Bombo che a saran regaladis ai prins trente che a jentraran par domandâlis.
E ricuardait che ta la librerie Ribis o podês ancje prenotâ une copie dal libri cu la dediche dal autôr Dree Venier.
La librerie Ribis e je in vie P. Canciani, 14 a Udin.
Pubblicât da I Gnognosaurs a lis 10:00 Argoments: gnognogadgets, gnognognovis
17.11.09
UNE GNOGNOFOTO PAR FACEBOOK 2: BOMBO E RUGNE.
Sêstu golôs come Bombo? O trist come Rugne?
Dopo chês di Momo e Martin, ve chi altris figuris di doprâ come foto dal to profîl di Facebook.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Dopo chês di Momo e Martin, ve chi altris figuris di doprâ come foto dal to profîl di Facebook.
ISTRUZIONS.
Frache cul mouse su la figure che tu âs sielt, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie. Metile tal to profîl di Facebook e devente Gnogno ancje tu!
Pubblicât da I Gnognosaurs a lis 16:00 Argoments: gnognogadgets
GNOGNOZÛC: MET ADUN I PONTS.
Fruts, vêso jemplât i spazis dal zûc di îr? Alore cjapait ancjemò in man il lapis e metêt adun i ponts!
Bon divertiment!
Bon divertiment!
Par discjamâlu, frache cul mouse su la imagjn par slargjâle, e dopo strissinile su la tô scrivanie, o se tu preferissis frache il tast destri e salve la imagjin dulà che tu âs voie.
Pubblicât da I Gnognosaurs a lis 13:00 Argoments: gnognozûcs
Iscriviti a: Post (Atom)


text:
venerdì 10 luglio 2009
Friulano o Collio?
Reste une cuestion di disciplinar, di leç e burocrazie. E poi savin duç trop che nus plaseve il nom Tocai... Recuperalu no si pol ormai, une cuestion di bandonà, pal rest si stà vendend ancje il Friulano, sie chel Colli Orientali che chel nomenat Grave o altris DOC di zone.
Viodarin cimut che va le cuestion....
sabato 6 settembre 2008
Politiche agricule ...confuse!
mercoledì 6 agosto 2008
Friulano: un nom, une garanzie
Baste visasi chel pol clamasi Tocai friulano sel ven da Californie, dal Cile o di fur l'Europe...


text:
domenica 23 maggio 2010
Abinamens eno-gastronomics
Il famos DESSERT : formadi o biscos secs fas in cjase (magari cun cualchi ricete da none o da agne parce che no vadin piardudis lis tradizions). In abinament chiste volte cun un vin prodot cun Malvasie dal Lazio e Trebbiano. Il vin si clame CORTESIA, otignut cun raps appasis pasas un an in barrique. Zucar residuat: 50 g/L. Le aziende je Casale Marchese.
Une buine propueste invezit dal solit vin santo o vin dolcs sicilians.
Cumò sperin che rivi une buine e facile ricete di biscòs...
Pubblicato da spirt di vin a 13:36 Nessun commento:
lunedì 14 luglio 2008
Imitazions
Duc san che le cusine americane je particolar... Ma ce pensaiso di siarà un past cun t'un sorbet al Riesling? Provà par crodì!
Pubblicato da spirt di vin a 13:21 2 commenti:
Etichette: dessert, imitazions
Iscriviti a: Post (Atom)


text:
Nol è propit un libri, La Comugne edite de Kappa vu, ma pôc i mancje, jessint une riviste leterarie che e mostre une personalitât une vore dongje a chê di un libri.
O confessi che, a part il numar prin di chel chi e un altri milante agns indaûr, non ai mai vût ben presint cheste riviste. Cumò che o scrîf par furlan e che, soredut, o lei une vore di plui in marilenghe, o soi rivât adore a cognossile miôr e a vê presint il lavôr che al stâ daûr.
Cussì o mi cjapi il timp che al covente e, man man che ju lei, us disarai alc dai ultin trê numar jessûts, 17, 18 e 19.
Comencìn cun chest numar 17.
Alore. Us dîs subit che mi è plasût une vore ancje dal pont di viste estetic. Lis imagjinis, di fat, a son cjoltis dal archivi de associazion "Trois" di Rivignan e a rapresentin vecjis fotografiis che son stadis cjapadis sù tor pes cjasis e digjitalizadis. Dentri 'nd è di maraveosis e crodeimi che za chês a valin mieze riviste. Dopo, tant par fâus capî, us met une di chês che mi plasin di plui.
De bande de sagjistiche, daspò, si vierç la riviste cuntun bielissim articul su lis traduzions, di Stefano Montello, che al rispuint a une domande che no crôt di jessi l'unic a jessimi fat: ce sens aial voltâ i scrits intune altre lenghe e, in tal nestri câs, intune lenghe piçule, come il Furlan?
Une rispueste, chi dentri, la cjatais, e a merete jessi lete.
Daspò di chest articul e ven une des robis che mi son plasudis di plui, metude lì propit par fâ capî miôr il discors sul traduzi. Vêso presint Borges? No, no il tenist, chel al è Borg. O stoi cjacarant dal grant scritôr argjentin. Ben, vêso presint la sô conte "I teologi" publicade in te racuele "L'Aleph". Ben po, Alessandra Kersevan e à vût il coraç di voltâle par furlan e e je vignude fûr une conte che e à la stesse carateristiche di che che o vevi let par talian: no tu capissis nuie, ma ti plâs di murì!
Provâ par crodi.
Daspò di chest e ven la narative furlane. Une conte autobiografiche di Stefano Gasti che nus conte, cun realism e ironie, di cuant che al stave par voltâ i scarpets, cualchi timp indaûr.
Dopo e ven la mê conte che cjacare di doi araps che a cirin di imparâ il furlan.
Il vêr toc di narative però al è chel che al ven dopo. Gianfranco Pellegrini al misture dôs ambientazions, une cuasit fantasy/preistoriche, che e viôt l'om ancjemò vistût di piels di lôf, e une fantasientifiche , che lu viôt invezit in grât di cambiâ cuarp cence cambiâ cjâf. Un bielissin lavôr. Cence dubit chel che ti reste di plui e chel che al à plui cualitât leterarie, dentri di chest numar.
A sierin la rivist doi tocs di Laurin Zuan Nardin che a pontin viers un public plui bas di etât, platant alegoriis e zûcs di peraulis daûr di dôs storiis une vore zuarinis.
Benon.
No sai dîs di chei altris doi numars, che o ai ancjemò di leiiu (cemût si scrivial "leiiu" a proposit?)
Ma chest al è une vore bon. Vait a cirîlu.
E cumò ve chi la imagjine:


text:
Dopo vêlu
prometût vie pal 2013, il guvier de Comunitât Autonome Basche al à
confermât che al metarà un milion e 300 mil euros par sburtâ il
procès di normalizazion linguistiche inte justizie, di maniere che
sei i funzionaris che i citadins a vedin la pussibilitât di doprâ
l’euskara ad in plen ancje ta chest setôr. Dilunc vie dal an
passât il servizi di traduzion dai organisims judiziaris al à
voltât cuasi 1.200 documents uficiâi, cuntune incressite di sù par
jù il 15% rispiet al an prime.
Font:
Deia, 14/04/14


text:
30/03/11
Ai 2 di Avrîl "Fûcs su lis culinis" a Murùs
A van indenant lis iniziativis che la Associazion 1511 e je daûr a svilupâ ator pal Friûl pai cinccent agns dal riviel de Joibe Grasse. Sabide ai 2 di Avrîl a vot e mieze di sere (20.30) si varà un gnûf apontament a Murùs, simpri alì dal Auditorium comunâl “Riedo Puppo”.
Si trate de anteprime di “Fûcs su lis culinis. Storiis di riviel tal Friûl culinâr”. Chest colp, di fat, no si fevele dome de Joibe Grasse dal 1511, ma ancje di altris dôs rivoltis furlanis: chê dal 1841 a S. Denêl cuintri de privatizazion des comugnis; e chê di Sarsêt dal 1867 cuintri de “vuardie nazionâl”. La serade e devente duncje la ocasion par tornâ a scuvierzi trê moments dismenteâts o pôc cognossûts de nestre storie.
Dilunc vie de serade i atôrs Daniela Zorzini e Daniele Copetti a proponaran la leture seniche di tocs gjavâts fûr sei di cronichis e documents di chei agns, sei di oparis leterariis scritis di Alviero Negro e Riedo Puppo e dedicadis propite a chei episodis. La ricostruzion storiche des trê rivoltis invezit e sarà curade di Carli Pup. A compagnâ leturis e intervents storics a saran i musiciscj dal “Vididule Project” cuntun repertori di musichis tradizionâls e tocs componûts di pueste pe ocasion.
Daûr de iniziative, in plui de Associazion 1511, a son il Comun di Murùs, la Serling, la associazion “El Tomât” e il grup musicâl “Vididule Project”.
23/03/11
"La Patrie dal Friûl" e torne sul 1511
Il riviel de Joibe Grasse dal 1511 al torne ancje sul numar di Març dal mensîl "La Patrie dal Friûl". Passât l'inovâl dai 500 agns dal sclop de rivolte, lis ocasion par tornâ parsore dal argoment no mancjin. Cun di fat, si fevele di "1511 Il Friûl de Joibe Grasse" (il librut cu la mape di Luigino Peressini publicât de Serling), ma ancje dal ultin numar dal gjornalut par fruts "Alc&cè" che al fronte chest teme, e dal blog de nestre associazion. Dongje di chestis trê segnalazions, dut câs, si presente ancje un piçul ritrat di Michael Gaismair, comandant militâr e ideolic de rivolte contadine tirolese dal 1525. Un personaç che o varìn ocasion di tornâi parsore.
21/03/11
Miercus serade su la Joibe Grasse a Codroip
Al sarà il riviel de Joibe Grasse dal 1511 a vierzi la seste edizion di "C'era una volta...", la manifestazion metude adun de SOMSI cul Comun di Codroip. L'apontament al è miercus ai 23 di Març, a nûf mancul un cuart di sere (20.45), alì de sale conferencis de biblioteche civiche di Codroip. La serade e previôt une conference sul teme svilupade dal president de Associazion 1511, Carli Pup.
A van duncje indenant i apontaments sul teritori proponûts de associazion par fâ cognossi plui a fonts resons, dinamichis e protagoniscj de plui grande rivolte popolâr de storie furlane. Tes prossimis iniziativis in program, dut câs, si varà ocasion di fevelâ ancje di altris episodis di riviel capitâts in Friûl. Di ce si tratial? Ancjemò un tic di pazience!
04/03/11
Mieçs di comunicazion e Joibe Grasse
La setemane che si è sierade cui 27 di Fevrâr - date là che a colavin juscj i cinccent agns dal riviel de Joibe Grasse - e à viodût cuasi ducj i mieçs di comunicazion di chenti dedicâi a chest episodi di storie furlane e aes iniziativis imbastidis par ricuardâlu un pôc di spazi. Cualchidun se à gjavade cun pôc, cualchidun invezit i à dât une vore di spazi. Il câs plui significatîf, cemût che si veve za ricuardât, al è stât chel di Radio Onde Furlane cuntune zornade interie dedicade al teme. Cualchidun al à fevelât ancje des iniziativis de Associazion 1511, cualchidun altri invezit al à vût miôr restâ cidin. Nus somee just ricuardâ almancul cualchidun di chei che a àn cirût di frontâ chest argoment in maniere plui complete, tra di chescj il setemanâl "la Vita Cattolica" e il cuindisinâl "il Diari". Une segnalazion ancje pal servizi des "Gnovis" par furlan de Regjon Friûl - Vignesie Julie che, cundut dal spazi limitât a disposizion, al à metût jù une presentazion plui complete di altris. Sperìn dome che cumò, passade la setemane dal inovâl, la atenzion no si sfanti dal dut.
03/03/11
Su "Alc&cè" e je rivade la Joibe Grasse
Sul numar di Fevrâr di "Alc&cè" - la riviste par fruts da "La Vita Cattolica" - la cuviertine e il speciâl su la storie a son dedicâts al riviel de Joibe Grasse dal 1511. Si trate di une iniziative impuartante par fâ cognossi che pagjine impuartante de storie furlane ancje ai fruts.
Inte riviste - curade di Erika Adami - al è un articul che al presente in struc il riviel de Joibe Grasse, ma ancje un spazi là che si segnalin i lûcs de rivolte: une ipotesi di percors alternatîf par visitâ un pôcs dal lûcs storics plui biei dal Friûl.
A compagnâ il test a son ancje diviersis imagjins, ancje un pâr gjavadis fûr des contis a fumuts che a àn partecipât ae edizion 2010 dal Premi Friûl (si trate in particolâr dai lavôrs di Guido Carrara e Lorenzo Manià).
Par cui che al vûl dâi un cuc ae riviste al pues lâ achì, là che al cjate l'archivi cun ducj i numars di "Alc&cè".
01/03/11
Serade su la Joibe Grasse a Listize
Gnûf apontament dedicât ae Joibe Grasse che al viôt ancje la partecipazion de Associazion 1511. Miercus ai 2 di Març, alì dal Auditorium comunâl di Listize, a vot e mieze di sere (20.30), il president de associazion, Carli Pup, al tignarà une introduzion storiche al riviel popolâr furlan dal 1511. Subite dopo si varà un spetacul dal grup teatrâl Anà-thema che al sviluparà il teme des ipotizadis lidrîs furlanis dal mît di "Romeo and Juliet".
Iscriviti a: Post (Atom)


text:
SIMPRI BOGNS. AA.VV. “Nome chê lenga chì a ne permet da fevelâ. Federico Tavan dai timps di Usmis e dal CSA al infinît.” Udin-San Zorç di Noiâr, 2014
“’E à di sparî la persone par ch’al resti dome el poete, ancje se son le stesse robe’al scriveve di se stes Federico intune letare a une professoresse, e chistis peraulis si incrosavin tal me cjâf cun chês plui innomenadis di Pasolini: ‘È la morte che compie il fulmineo montaggio del film della nostra vita, solo grazie alla morte la nostra vita ci serve ad esprimerci’, fûr da glesie di Andreis, il dì dal so funerâl”
Nol vûl dismenteâ Federico il coletîf Chialtres di S. Zorç. E nancje nol vûl sierâ la sô figure dentri intun cliché che al finirès par distudâle. E cussì, daspò di vê inmaneât l’incuintri comemoratîf dal Prin di Dicembar dal 2013, al à editât chest libri di 136 pagjinis, stampât in propi e fûr di cumierç. Za des primis riis de jentrade, si capìs che nol è un libri di routine. La analisi de situazion de culture furlane in rapuart al pinsîr e a la opare di Tavan e je cence rimission, polemiche fin a deventâ une acuse a dute la societât dal spetacul, al supermarcjât culturâl. Cun tant di nons e di cognons. E cun Federico di bessôl a sberlâ fin che al à podût la sô asse cuintri chel mont. Cu lis sôs poesiis (il libri a’nt ripuarte une vincjne) e ancje culis letaris: clarissimis e plenis di marum lis peraulis di p. 108; e particolarmentri comovinte la letare a Alessandra (pp. 70-74).
Altris vôs a intervegnin a fevelâ dal poete di Andreis: il poete Antonio De Biasio (in poesie), il critic Marc Tibaldi, che al analize la opare di F. T. dal pont di viste leterari, Raff BB Lazzara e un utent dal centri di salût mentâl di Manià (e vignarès voie di no crodi a ce che nus conte…).
E po o vin i doi articui di Garlini che a son a la origin des riflessions polemichis de jentrade.
Il volum al è completât di une cronologjie des perfomancis di Federico e des traduzions par talian di dutis lis paginis furlanis. E in plui une schirie di dîs fotografiis che a àn ancje la funzion di separâ une sezion di chê altre dal libri.
Un libri che al scjasse, che al vûl scjassâ. Al sarès biel sintî il pont di viste des personis clamadis in cause inte jentrade. E, se al ves di inviâsi un dibatit vivarôs, jo o butarès lì, ancje jo, une citazion e simpri di Pasolini: “(…) la cultura piccolo-borghese (…) è qualcosa che porta sempre della corruzione, delle impurezze, mentre un analfabeta, uno che ha fatto solo i primi anni delle elementari, ha sempre una certa grazia che poi va perduta attraverso la cultura. Poi la si ritrova ad un altissimo grado di cultura, ma la cultura media è sempre corruttrice”.
A mi mi par che Federico al ves conservade chê grazie de tierce o cuarte elementâr e, intal stes timp, che al fos rivât a altissin grât di culture. Ce pensino su chest cont e su chest libri, ducj i inteletuâi che, intal 2008, a àn vût il mert di spindisi par fâi otignî a Tavan i beneficis de leç Bacchelli? ❚
Laurin Zuan Nardin


text:
Vuê al é il dí plui frêt dal an in Russie e ancje il dí ch'al é stât bateât il signôr. Par lôr:-)
Alore da lôr, chel ch'a nol pree di sigûr al bêf.
Ancje là, tant che lis feminis a son a messe i omps a son 'te ostarie
E par dâsi coragjo, sule strade par lâ in glêsie a si son fats cualchi rime che us tradûs como ch'o puès zence doprâ l'alfabet cirilic par no fâsu pâti ancjemó di plui e par no fâmi mâl tai dêts cirint lis letaris ch'o cognós a pene:
Sto ta stalo haladàç,
Nie parà li nam paddàç ?
(Alc al rive par sfredânus
No îsal timp di lâ scjadânus?)
Se un al a capît al rispuindarà pressoché le stesse rôbe:
Sto ta vieter dùiet v spinu
Nie para li t magazinu?
(Un sofli frêt al ven te schene
No isâl timp di lâ tal negozi?)
Naturalmenti, da lôr a no si va tal bar par bevi ma a comprâ une butilie tal negozi.
Lord Byron al veve scrit un librut cun tune poesie lungje un kilometro ch'a no finive mai e indulà ch'al veve dedeât doi metros e mieç al nestri Friûl (Viodêt le setemane passade).
Al mi a fat pensâ a Puskin ch'al a fat dut un romanzo dome in poesie e ch'al sta ben in cheste pagjine cun Cadel e Pasolin parcé ch'al é sparît ancje lui di muart violente batintsi in duel par une femine.
Le sô. Tant biele che par meti fin a un petegoeç al a sfidât un baron francês a fâi le piel. E chel je a fate.
O noski, noski, gzié vi nigne?
O gjambis, gjambis, indulà sêso?
Al diseve cussí cjacarant des bielis gjambis vidudis di nascuindon une sere in tun bal e ch'a erin cussi bielis ch'a nol podeve dismenteâlis e, cazzo, no sai vuâltris, ma jó lis viôt!
Indulà îsal chel mone di francês che cumó i fâs jó le piel!


text:
Agnul al jere a pene dismot e al cjalave fȗr dal barcon chȇ maravee, al veve vȗt daurman un pinsȋr. "Cheste biele zornade o vuei passȃle cu la mȇ ninine, par fȃ un biel zȋr cu la moto ator pal Friȗl.”
La sȏ ninine si clamave – Catarine – ma par lui e jere la ninine e cussì par plui le clamave. Jȇ e jere une vore speciȃl, i plaseve tant pal so mȗt di jessi, frute e femine tal stes timp, e jere la sȏ vite, un tocut di stele tal vivi di ogni dì che lu faseve sintȋ lizȇr ancje cuant che alc i pesave.
Catarine e jere za pronte in spiete denant dal porton di cjase. A viodilu i bateve il cȗr e cu la man di lontan lu saludave. Jȇ no saveve ancjemò là che Agnul al jere diret, i veve dit che e sarès stade une sorprese, une biele sorprese.
“Tu ȃs di fidȃti, ti puarti intun lȗc magjic, tune valade incantesemade.”
Lui al jere propit il so “Agnul”, ingrampade intor de sȏ vite e sintive la sȏ fuarce, il so vigȏr di zovin fuart e san e su la sȏ moto i pareve di svolȃ, e sarès lade ancje insom dal marimont cun lui. Si lassave menȃ curiose di cognossi chel puest speciȃl.
A jerin rivȃts tun biel paȋs, ai pȋts de Mont San Simeon, tune piçule valade. Chel lȗc al veve alc di origjinȃl, sui mȗrs des cjasis a jerin pituradis paveis di tantis formis e colȏrs, pineladis di cȋl e sfumaduris delicadis che i davin al lȗc une atmosfere di flabe, un mont delicȃt e gnȗf adat a la regjine di chel lȗc che e jere la pavee.
A jerin duncje rivȃts tal paȋs des paveis – Bordan – chel lȗc magjic che Agnul i voleve mostrȃ. Catarine e jere curiose di jentrȃ te “Cjase” des paveis.
Finalmentri dopo jessi stȃts un pȏc in spiete, stant che a jerin tancj visitadȏrs vignȗts di ogni bande, fintremai forescj, a jerin rivȃts a jentrȃ te “Cjase” e di colp si podeve amirȃ ce maravee di mont che al jere stȃt creȃt pal vivi des paveis.
Dentri la “Cjase” al jere un cidinȏr e une clime delicade, a jerin paveis che a polsavin in mȗt stramp, a stavin cul cjȃf par jù, al someave che a durmissin ma al prin rumȏr ancje lizȇr si movevin subit e a svolavin vie. Par chest a jerin tabelis di diviet di tocjȃlis e di fȃ rumȏr, parcè che a ‘nd àn di bisugne di vȇ un ambient di cidinȏr e pȃs.
Catarine si cjalave ator imbambinide a cjalȃ tante bielece, intun marilamp un esemplȃr une vore grant dut neri e di forme strane al jere lȃt cussì vicin di fȃi cjapȃ pȏre e forsit crodint di lȃ a poiȃsi su di un flȏr speciȃl al jere planȃt sul so cjȃf e di là nol veve intenzion di stacȃsi , anzit al pareve che si fos poiȃt parsore par polsȃ.
Catarine e cjalave ator sbirlufide cence savȇ ce fȃ. Agnul di prin al rideve a viodi chel spetacul, jȇ e jere ferme come une statue e pareve che e ves un grant floc neri sul cjȃf che al risaltave une vore sui siei biei cjavei bionts, ma viodint che chel esemplȃr di pavee – e ce paveone! - Nol intindeve di lassȃ la sȏ ninine, al scomençave a fȃ di segnȃl cui braçs che al someave fȗr di sintiment, fintant che il zovin adet a la sigurece che al cjalave dut scaturȋt chȇ sene, al vignive dongje e al segnalave cu la man su la bocje di tasȇ, di stȃ fers, di no movisi e di no vierzi lis puartis. Si viodeve che al jere une vore preocupȃt che chel esemplȃr plui unic che rȃr no si spaurìs e magari cussì no che al cjapàs il svol par platȃsi cuissà indulà o ancjemò piȇs par svolȃ fȗr.
Propit chȇ biele frute bionde che lui al veve cjalȃt cun amirazion i veve petȃt chel tȋr,
O ben la frute no veve nissune colpe, ben la pavee le veve sielte, forsit i plaseve di stȃ cun jȇ. Cussì intant che al çavariave e al cirive ce fȃ par intervegnȋ, la pavee si decideve di svolȃ vie di bessole, liberant Catarine di chȇ presince ingombrante.
Jȇ e pareve solevade e dut cȃs Agnul i lave dongje di presse cuntune voie di lȃ fȗr de Cjase là che lis paveis, chȇs nostranis, a svolavin tal aiar libaris e no si veve pȏre di tancj cantins che a podevin capitȃ.
La zornade par Catarine e jere stade plene di sorpresis e no varès mai crodȗt di podȇ vȇ un incuintri cussì speciȃl, cussì svicinȃt cuntune pavee.
Agnul i veve promitȗt une sorprese – e ce sorprese! E jere stade propit une vore “biele”.
di Egle Taverna


text:
O fâs il perît di une vore di agns […]. O ai cussì vût cognossût ints e paîs diferents. Une volte o jeri te citadine di Wengen[…]. Spes o levi a Schauendorf, il paîs dongje, e li o ai vût cognossût il plevan, un om ecelent che al veve tacât a tignî pomârs e al veve fat in mût che il paîs, prime cjapât dentri te boscaie, tes fratis e te sterpaie, si slargjàs cumò tant che un zardin tal mieç di mil pomârs lizadris. Une dì mi invidà par une fieste religjose […]. Cuant che o jentrai o viodei i ospits sentâts ator de taule e un puest intat tignût libar par me […]. O cognossei cualchidun dai presints, cualchidun altri mi fasè savê non e posizion e cul lâ indenant des puartadis e cul vin che al disleave lis lenghis cualchi cognossince e deventà prest tant che une viere. Dome di un unic ospit no si podè apurâ cui che al fos. Al jere sentât là cun bocje di ridi e cortês, al scoltave dut cun atenzion, al zirave la muse simpri par dulà che si cuistionave cun passion, come se si sintìs obleât; al diseve di sì cul cjâf a ducj chei che a fevelavin e se la discussion si infogave di une altre bande si zirave par là e al scoltave. Lui però nol butave fûr peraule. Al jere sentât insom, avonde lontan, la sô figure nere si intaiave su la tavaie blancje di lin de taule, e cundut che nol fos alt nol steve mai dal dut dret, nancje che le prossumàs une robe malcreançose. Al veve il vistît di un puar predi di paîs. La sô gjachete e jere un grum fruiade e si viodevii la trame, in cualchi pont e jere lindule, in altris e veve pierdude la tinte nere e e jere rossite e smamide, i botons e jerin di vues. Il gjilè neri al jere une vore lunc e al veve ancje chel botons di vues. Lis dôs pecetis minusculis de fassete, che si poiavin sul façolet neri dal cuel e che a jerin la uniche robe blancje che al veve intor, a certificavin la sô incarghe. Di cuant in cuant, biel che al jere sentât, i vignivin fûr a pene a pene di sot des maniis come polsins, che lui al jere simpri impegnât a parâ indaûr cuntun maneç riscôs. A jerin salacor in cundizions di scugnî un fregul vergognâsi. O viodei che si servive stratignût a ogni puartade e al graciave simpri cun creance il camarîr che je proferive. Ae fin dal gustâ al cerçà a pene il vin miôr, al piçucà dome tocs piçui dai dolçs e a diference di chei altris nol cjapà sù nie dal so plat par puartâ, daûr de usance, un piçul ricuart ai parincj.
Par chestis particolaritâts o notai chel om.
Finît di gustâ, cuant che ducj a jerin jevâts sù, o podei olmâ ancje il rest de sô persone. I bregons a jerin de stesse stofe e tes stessis cundizions de gjachete, i rivavin fin sot dal zenoli e li a jerin fermâts cuntune fibie. A vignivin dopo lis cjalcis neris, aromai però cuasi grisis. Tai pîts al veve scarpis largjis cun grandis fibiis. A jerin di corean grues e a vevin suelis penzis. Vistût in chê maniere, une volte formâts i grups pe conversazion, l’om al ste in pîts, di bessôl, cuasi, e lis sôs spalis a lenzevin la colonute tal mieç dal barcon. Il so aspiet fisic si cumbinave cul vistît. Al veve une muse lungjute, dolce, sul timit, cun voi clârs, perlins, bielonons. I cjavei scûrs a levin jù slis su la cope, al coreve jenfri di lôr za cualchi fîl blanc pandint che aromai al jere dongje dai cincuante o ben che al veve vût pinsîrs e displasês. Dopo di un pôc al tirà fûr di un cjanton une baguline cuntun pomul di vues neri come i botons dal vistît, al le dongje dal paron di cjase e al tacâ a saludâlu. Il paron di cjase i domandà se al voleve za lâ vie, e chel i rispuindè che par lui e jere za ore, al veve di cjaminâ cuatri oris prime di rivâ ae sô parochie e lis sôs gjambis no jerin plui buinis tant che agns indaûr. Il plevan no lu stratignì. Alore al saludà ducj, al le fûr de puarte e subit dopo noaltris lu vioderin che si slontanave tal mieç dai cjamps di forment, al leve sù pe culine che e sierave il paîs bande soreli a mont e, là vie, al scomparive cuasi tal aiar sflandorôs dal dopomisdì.
Conte sielte e voltade par furlan
dal Garzon de Ostarie


text:
Pre Misar, cussì lu clamavin par cjolilu vie un puar predi che al à vivût passe cincuante agns inte nestre parochie, une creature che e someave nassude par jessi il codarûl de societât: cun chest dispreseament al è stât jemplât par dut il timp de sô vite lungje! A son cumò doi agns che al polse tal cimitieri, e al sarès dificil cjatâ fûr la sô tombe; parcè che nol à lassât nissun che lu bagnàs di lagrimis o che al metès une rose o al disès une preiere. Al à vivût cence la consolazion di une amicizie, e nol à lassât ereditât di afiets. O ai visitade par câs la piçule cjamarute là che al jere a stâ. Sierade dentri di chei cuatri mûrs tant che intune scjatule di piere, e à vivût par agns e agns une anime, e e pensave, e i siei pinsîrs no son colâts in nissune altre anime: tant che un riul che al zire e al torne tal so jet, tant che une faliscje che si distude tal grim de cinise dulà che si jere impiade, chei pinsîrs a son nassûts e muarts intal cjâf di chest om cence che nissun no ju scrusignàs […]. Al è facil che nissune altre anime si visi di lui. E sì che, par plui di cincuante agns, si lu à viodût a vê part cence nissun cambiament aes funzions. Simpri tal stes puest, cui stes furniments, cheste figure singolâr e jere la ultime fra i ministris de Glesie, e e puartave, cence mudâ mai la sô filusumie pacheose, il dispreseament che di un continui i butavin intor. Cuant che jo, dopo siet agns che o mancjavi o tornai dal coleç, o cjatai cambiât il predi, altris acolits […]. Dome chest om al jere restât imobil al so puest. Siet agns svolâts parsore dal so cjâf no vevin fat altri che rindi a pene plui palide la sô muse, e plui blancs i siei cjavei rârs, e un pôc plui grise la so vecje tonie. Al someave che il timp al ves dome discoloride la sô forme; pal rest, tant che i pilastris dal altâr, tant che lis statuis che lu insiorin, tal mieç di tancj mudaments lui al jere ancjemò chel istès.
Vistût cu la cuete plui fruçade e plui puare, sei che al vignìs fûr de sagristie cul fûc, o ben che al servìs messe inzenoglât da pît dal altâr, o che dopo de funzion al traviersàs la navade di mieç daûr de sdrume dai predis, i siei voi simpri infossalâts no cjalavin altri che par tiere o, par dîle miôr, di tant fers, al someave che no vessin plui la fuarce di cjapâ dentri la imagjine dai ogjets che al veve intor di se. Ancje la vôs e jere in disacuardi cun chei altris suns, come che e fos la vôs di un sort che al prossume che dute la nature e sedi mute. Cuant che a gjespui di domenie al cjantave, come simpri, la ultime antifone, lis peraulis rotis, disavuâls e intun acent come stranîr, a parevin il sun di une cjampane picjade a une altece disconfinade, cu la vosute a pene creade puartade vie dal aiar furiôs. Tu varessis dit che tal cjâf di chel om al jere inficjât un ricuart di altris puescj e di altris timps, e che tes sôs orelis a sunavin altris armoniis, e che par chest nol rivave a metisi in sintonie cu la realtât che al veve intorsi […].
Jo mi visi di vêlu viodût une volte che al jere sentât a lei sul zîr de scjale di len di difûr, che e puarte sù te sô cjamare. Al veve i ocjâi, il cerneli scuviert: al someave che al fos dal dut imbarlumât, no tant te leture, ma in cualchi grant pinsîr che cun chê si jere dismot; e te sô muse palide, tai siei lavris in sfrese e imobii al jere un sens di dolôr cuiet, come chel di un che al à vût un grant tuart ma che nol intint par nie lamentâsi, o come un che, tradît de fortune, al sint a murî tal cûr une sperance coltade a lunc. Mi pâr ancjemò di viodi in cime di chê scjalute grese chê figure pinsirose, chel libron larc e il riflès dolç dal soreli che al indorave la muraie.
Sielte e voltade par furlan
dal Garzon de Ostarie


text:
lunedì 3 marzo 2014
La magjie des peraulis
6 coments:
-
-
Biele Galliano: il dolor da lontanançe a trima sul cur di dos bandes,cidinat cun scrits o fotos, e la fuarce dal fi a ripeti sio pari, forsit in rispiett dai siei sacrificis, biele. Lussian
- 03/03/14, 13:15
- Bepi Zefon ha detto...
-
Biele une vore Galliano, ma e je dome robe nestre, di noaltris vecjuts e torzeons o vuei dî, parcè che al dì di vuê lis fotos e lis storiis a si metin su Contecurtegnove, Muse di libri, e Tu sês une cane, là che le scjatule di carton e reste dome un ricuart romantic, bon pes contis di contecurtegnove. Bepi
- 03/03/14, 14:56
- Galliano ha detto...
-
Graciis Lussian des tôs peraulis. Il dolôr de lontanance al è stât un component stabil par tancj furlans e no simpri cidinât cun scrits o fotografiis, come ancje il ripetisi des situazions, une costante te vite di chest popul.
Ti lassi un salût.
Galliano
- 03/03/14, 15:14
- Galliano ha detto...
-
Graciis Bepi, o sai che e je robe di vecjuts ca torzeonin tes galassiis dal îr. Mi par che al è il nestri fuart, chel di sgarfâ te part plui fonde de anime fin co rivìn ae medole dai ricuarts. O sai ancje che la scjatule di carton (e no dome) vuê e vignarès sostituide cuntune Notebook. I timps a son cambiats, par fortune o vin Contecurtegnove che nus da une man.
Mandi,
Galliano
- 03/03/14, 17:49
- nelodifeagne_51 ha detto...
-
Vere Galiano nol è impuartant cemût che si vîf. Ma c'è che al reste dentri tal cûr. Brâf Galiano, biele
- 04/03/14, 18:41
- Galliano ha detto...
-
Mandi Nelo e graciis dal to preseament.
Ti saludi.
- 04/03/14, 22:37


text:
Par cuindismil furlans, l’ultime domenie di Març no je une domenie come chês altris.
Le stan spietant di sîs mês e cumò e je rivade, finalmentri.
Nossere o ai preparât dut, cirint di no smenteâ nuie. Lis cjanis, i mulinei, i ams, i viers, i gucjarins e dut l’armament par lâ a pescjâ.
Po nol mancje il panin, il miluç e il sugo-di-pome.
Son sîs di matine e o ai ancjemò sium. No ai durmît cuissà ce, tante e je la gole di lâ a pescjâ. Tocje saltâ fûr dal jet di corse; une lavade di premure, un pocje di gulizion e po i ultins preparatîfs. No stoi a descrivi la monture di pescje; nancje Rambo.
Tirât fûr il vecjo Morini a cuatri marcis e cui cuviertons scuasit moto-cross, o jes dal curtîl, cence meti in moto. Eh sì, parcè che il bastardut-campanel-vuardian, cuant ch’al sint un motorin, che al sedi chel dal puestin o il gno l’è istès, al fâs un fisco di chei e al svearès dut il vicinât.
Tocje fâ almancul dusinte metros, sburtant a gjambis, po i met in moto e vie.
Al è ancjemò scûr che o rivi jù tal Tiliment e o voi a metimi tal puest che o vevi olmât i dîs passâts e, come che o speravi, nol è nissun.
Il puest al è alc e ce; une biele buse daûr de voltade, li che di sigûr e sta une biele trute.
Armât l’am cun doi biei viers vivarôs, i tachi pescjant a font. Salacor, o pescjarai cul gucjarin plui tart, cuant che il soreli al sarà alt. Son siet mancul cinc e, ancje se si varès di tacâ aes siet, i buti dentri. Passe un cuart d’ore e neancje une becade; mi par impussibil, ta une buse cussì a scugne sedi alc.
O cambi viers; nuie. Mi ven un suspiet, o cjali ben l’aghe e il suspiet al cjate conferme; aghe di nêf. Par fuarce nol mangje. L’aghe e je masse frede e il pes al à pocje fan. Jo o ten dûr e continui a cambiâ viers, ma nol è nuie ce fâ. Son lis vot e mieze e o viôt cualchi altri pescjadôr, su chê altre rive; “Cjapât?” domandi jo, “Nuie!” je la rispueste. O tachi a viodile brute; nol è pussibil. O stoi rugnant par dentri se provâ cul gucjarin o no. Spietìn ancjemò un moment: “Al tacarà a mangjâ!”, o pensi.
Tor nûf o sint un vosarili e a rive int. Une trupe di pescjadôrs si fasin dongje, viodint chê biele buse. Tal trop al è ancje un frut ch’al varà vût si e no dîs agns, e nol vegnie a metisi a tre metros di me. Stoi par parâlu vie, ma i sint so pari a dî ch’a è la prime volte ch’al pescje e al sarà dificil ch’al cjapi alc.
Il frut, dopo che il pari i à montât i viers e jessisi slontanât, al bute dentri. Tirant a câs al bute a un metro dal me am. O stoi par dîsi une madone e parâlu vie, cuant che il frut al tache a zigâ: “Papàaa!, papàaa! al beche!, al beche!” e une trutone e tache a fâ salts fûr de aghe.
Jo o soi incantesemât. Al rive di corse so pari e al tire fûr da l’aghe une Fario sot dal chilo. E a tache la gjonde dal frut. A mi ven su il fum; dacuardi il cûl dai principiants, ma neancje une becade in dôs oris, al rive lui e a mi sofle la trute sot dal nâs.
O varès butât ta l’aghe pari e fi, po mi cuieti e o cambi di puest. Oramai il bon da la buse al è saltât fûr.
Plui tart, pescjant a gucjarin o rivi a fâ quote e sot misdì o torni dongje, cun cuatri bielis trutis te borse.
Vicin cjase o sint il bastardut-campanel-vuardian ch’a mi ricêf cu la sô fanfare.
Su la stradele mi spiete il gjat; al sa ch’a l’è alc ancje par lui.
di Pauli Jacus (IV3IAN)


text:
Chê Istât dal vincjenûf e jere stade une vore cjalde e il scjafoiadiç al durave di scuasit doi mês. Ancje il plevan, dopo tantis orazions, viodint simpri mancul feminis in glesie a preâ pe ploie, al veve pierdût le pazience.
Dome tal borc di sore la fontane e spissulave ancjemò. In chel di sot e veve fermât di un pieç di gotâ e par podê cjapâ la aghe di bevi là sù, si tratave di fâ la code e spietâ cetant.
Chê pai Cristians, parcè par cjoli la aghe pes bestiis a si scugnive lâ sù cul cjar e ogni sorte di caratel fin tal vandarôl, une buse cu la aghe sore il paîs dopo la cjarnescje, viers Farle di Majan.
Miute e jere vedue di cualchi an, e veve trê fruts di tirâ sù e chê dì si jere fate coragjo, si jere poiade daûr di chê schirie di int e seglots che e pareve no finî plui.
Poiâts par tiere i podins di ram e il buinç in te man, e veve tacât discors cun Mariute, juste par passâ il timp. Nol va vie un cuart di ore, che i podins, cun grant fracas, a son tal mieç de beorcje: un fantat, che cumò si platave, i veve slungjât une pidade. Podeve ben cjalâsi ator, Miute, nissun al veve viodût, cussì, rassegnade, e jere lade a cjoliju, savint che e veve pierdude la volte.
Ancjemò li a fâ la code, no po tornâ a cjase cence aghe, ma chei atris no àn remission di chê femine aromai cence om, e cidine cumò si met li daûr, a spietâ.
Si cjale ator, par no fâsi freâ ancjemò une volte, ormai a je scuasi dongje, mancjin dome trê di lôr e po al è il so turni.
Di bot, une pocade e jê scuasi e cole par tiere e te confusion i siei podins e son di gnûf tal mieç de place, ancjemò une volte e a pierdude le volte.
No je fâs plui, e tire dongje lis selis e il buinç e e resone che no varès podût restâ plui tart, e veve la cene di meti dongje par chei fruts che la spietavin.
No si scompon plui di tant, ma si zire viers di chê int che no a vût un fregul di compassion e che anzit le à cjolte in zîr.
E ciale chê file, che i pâr ormai la code dal diaul e ur mande la sô maledizion: «Che vignìs tante ploie che o vessis di lâ a cirî il cjampanili dal paîs cu la forcje».
Chê Istât, e je stade une di chês che la int si impense par une ete. A dî la veretât, ator pal mont, di chel an, si fevele ancjemò, pai disastros da economie che al veve puartât, ma a Madrîs di Feagne, i plui anzians a si impensin che il mês di Novembar, viers la metât, al pareve che si fossin viertis lis fontanis dal cîl, al veve plot par trê dîs e trê gnots di file e la tierce sere la aghe che e vignive jù dal cuel lunc si jere puartade daûr ancje la strade de rive dai cuei dai cjans fin tes cjasis e tes stalis. Cualchidun al zure che dilunc la gnot al veve sintût scampanotâ lis cjampanis.
La jù dal palaçat, la muse, e jere rivade a dute sburide e il puarton che al jere par traviers, si jere spalancât. Int no ‘nd jere muarte, ma dutis chês besteutis dal curtîl e jerin finidis sot aghe.
La dì dopo, cualchidun si jere visât des peraulis di Miute: Che vignis tante ploie... e al è cussì che, di chê volte, e jere passade par “Miute la strie”.
La miserie e la bondance a voltis si tocjìn, ma nol è dit che une e sedi miôr di chê atre: ta miserie l’om al puès dividi chel pôc che al è e di sigûr ‘nt sarà par ducj, invezit la bondance e à dal salvadi e no simpri e rive come che un le spiete!
di Maurizio Di Fant


text:
O sin jenfri la prime e la seconde vuere mondiâl; Zuan, il sofêr, al ricêf une propueste dal Ministeri dal Estar talian: al covente un come lui che al cognossi la lenghe e l’ambient rus. Si trate di lâ a cjoli dai diplomatics a Rome e po ancje a Parigji. Une grande file di machinis e sarès lade vie fintremai a Moscje par une mission di afârs. Lui al acete e il viaç al scomence. Dopo cjamâts sù i diplomatics a Rome e po a Parigji le comitive si bute viers le Polonie e po e jentre in Russie. Là, dome une strade, drete, lungjonone, cence fin e ogni tant, in cualchi slarc de foreste, une cjase o un gabiot in lontanance, che i murìnte chel fîl di bruseghin che al sint te bocje dal stomi.
Dopo doi dîs di chê strade, che i pareve un vier solitari, une matine buinore la machine e tache a fumâ, di sigûr e mancje l’aghe tal radiatôr. A Zuan e ae compagnie i tocje fermâsi, bisugne lâ in ta chê cjase che si viôt la jù in lontanance, tal mieç dal bosc, a cjoli la aghe di meti tal burat.
Al va jù a pît par chê strade Zuan, cu la sperance di cjatâ l’aghe e cu la pene di no savê cui che si pescje, che si mostre denant, lu ingnervosìs no pôc!
…al mancjie nuie par rivâ, po dal troi scûr di colp un slarc, Zuan, alçant i voi, al viôt li denant di lui un frut, soç di pantan fin tai cjavei, che lu cjale scaturît… Alore lui si svicine e al pense che al à denant dome un canai… in Rus lu salude, po i domande di vê un pôc di aghe pal motôr. Alore il frut, dûr di muse e scaturît, si zire viers siò pari che intant al si jere fat dongje, lu cjale tai voi e i domande par furlan: «Pai… ma ce lenghe mai fevelial chest chi?!»
ispirât di un storie sintude contâ


text:
Il plat al si jere rot e lui si jere metût a ridi. Di sigûr a nol jere fat par lâ tal for, ma lui lu veve metût distès.
«Tant miôr» dissal, «cussí a nol covente lavâlu» e a lu butà te scovacere. Ce ridi. Ce savevial lui di chestis robis
Biecemai che a si rompessin ducj cussì... une volte che al veve finît di mangjâ!
Cussí almancul no i varès ricuardât il so matrimoni come ogni volte che al faseve la massarie. La masserie, di fat, a le faseve dome une volte par setemane cuant che a nol veve plui nuiealtri di net da doprâ.
Se cualchidun al rivave in cjase di sorprese, a pene che al sintive il campanel, al cjapave le tovaie e al cuvierzeve la masserie par no fâle viodi.
Po magari, al diseve che al spietave la colf par fâ pulizie e a bevevin il vin intune tace di café o il café intune tace di vin.
Vevial di spiegâ il parcé? Di sigûr no. Il so, al jere un segret. Dome a pensâ aes massariis che al faseve cu le sô femine i vignive voie di fâ l'amôr e chest i lassave simpri il marum tal cjâf e il dolôr tal cûr. L'unic moment de zornade che al podeve concedisi, e jere chê vacance dal dopo gustâ, cuant che le sô femine e si meteve a fâ la massarie.
Bielzà al café, i vignive sù la idee tai voi e il desideri te sachete che al palpave cu le man e a pene che al sintive cori le aghe inte cusine al lave vie par daûr, i dave une bussade tal cuel come par dî mandi-o-voi, ma invezit al si trasformave subite in mandi-o-ven e ogni vôlte le bussade si slungjave tor a tor.
Jê cu lis mans te aghe e lui cu lis mans tes tetis, a pene che i bregons e lis mudantis a jerin da pé dai pîts il balet al scomençave. Mandi-o-voi e mandi-o-ven, voi sierâts e cûl insù, mans poiadis tal lavandin juste di front dal balcon. L'ecitament al jere cussí fuart che jê a i rivave di gjoldi ancje trê vôltis par massarie. Po lui trionfant le lassave lì dute intontide cu le aghe de massarie frede e al tornave al so lavôr plen di fuarce gnove. Di fûr le vicine e si domandave ce che a fasevin chês dôs ombrenis daûr des tendinis.
Ma une dí al jere rivât l'argagn par lavâ la massarie. Lu veve volût jê par fâ come le vicine. Cussí a cjariave la machine, po a pocave sul baton e la machine e lavave dut. Ancje le voie di fâ l'amôr. Cussì, l'unic leam jenfri il so lavôr e le sô femine al si jere rot e sîs mês dopo a divorziavin.
Come le vicine.
di Jaio Furlanâr
Conte n. 114


text:
Un pâr di setemanis jerin za passadis, di chê dì che e jere jentrade la Istât, ma nissun inmò si jere abituât a chel scjafoiaç, che al veve paronât ancje intai recès plui scuindûts dal cjasâl di Rosalie e a jê i veve gjavât ancje lis fuarcis, tant che al jere penç.
Rosalie, dute intente a messedâ il bevaron che al bulicjave inta chê pignatone sul fûc dal spolert, e jere sorepinsîr e sul imprin no veve fat câs a chel rumôr che e veve sintût.Cumò che chel bruntulâ lontan si faseve sintî simpri plui dongje e simpri plui insistent e jere tornade inte realtât dal moment. Mi pareve! E veve pensât fra se e se, un temporâl nol podeve jessi tant lontan cun dut chel scjafoiaç, intal curtîl une bissebove di fâ pôre i veve distacâts i bleons che e veve metûts a suiâ e ju veve sparniçâts di ogni bande.
I scûrs a sbatevin simpri plui fuart, nancje che il vint al ves volût viodi trop ben che i cancars jerin ancjemò inclaudâts inta chês breis vecjis e caruladis. Intal cîl a vignivin indenant bruntulant nûi neris sglonfs di ploie. Rosalie no saveve indulà meti lis mans, cumò e cjapave sù un bleon dopo e leve di corse a sierâ un barcon, i pareve di no rivâ a fâ avonde a la svelte par rivâ a meti dut in salf. Ma chel batiment di cûr, che si faseve sintî simpri di plui, nol jere par colpe di dut chel spesseâ, ma pal pensîr che je e veve par Agnul, il so om, e par Jacum, il lôr frutut che al jere lât a cjoli il fen cun so pari, intai prâts daûr il fuart. Agnul al veve volût puartâlu cun se par fâlu content: cuant che Jacum al veve in man lis redinis, al jere il plui siôr dal mont. Al jere un plasê sintîlu a comandâ il cjaval
«Baio gjie, gjie, alo, alo!» e al scjassave lis redinis par stiçâlu a movisi.
Aromai tons e lamps no si ju contave plui. Rosalie fasintsi un segn di crôs e preave la Madonute che i tignìs la man sul cjâf a chês dôs animis, che a jerin tal mieç di chê montafin. Une saete cuntun sclop di fâ pôre, e veve spacât in doi un nûl neri e sbarlufît, che al zirave parsore il curtîl. Intun moment jere vignude jù une sgragnolade di tampieste, gruesse come ûs, e man a man che i grignei a tocjavin par tiere a alçavin tufs di polvar. Al pareve che une metraie e ves pontât la sô bocje di fûc sul curtîl.
Rosalie e veve cjatât ripâr sot dal puarti denant de stale, fra mieç une Ave Marie e une supliche a la Madone, cuant che veve zirât il voli viers il stradoncin dal puarton, e veve viodût propit ce che no varès mai crodût di viodi. Il Baio al galop cu la redine a pendolon, e di chê altre bande il tiradôr che al strissinave il belancin e al leve atôr come un madrac. Rosalie cu lis mans intai cjavei, e cul cûr, che ancjemò un pôc i scjampave fûr dal casselot «Signorut judinus!» i veve domandât aiût al Signôr. Impirade sù a la svelte une manteline, la prime che e veve cjatât picjade li sot dal puarti.
E jere partide di corse par daûr dal ort, e veve saltât un fossalut cence nancje savê di vê fat un salt plui grant des sôs fuarcis. Aromai no capive plui nuie e e pensave dome che bisugnave spesseâ. Ae sô int i coventave il so aiût. Cuant che e jere rivade sui prâts daûr dal fuart, Rosalie e jere sfinide, çuete e, par vie di une marcule, e jere travanade come une razute. Dut par colpe de foghe che e veve di rivâ. Cuant che e veve viodût il cjar cuntune ruede intal fossâl, alçant lis mans al cîl, cussì e veve preât «Signôr, fâs si che no sedin muarts» In chel moment, di sot il cjar al jere vignût fûr Agnul e i veve dit
«Ce sêstu vignude a fâ intal mieç di chest diluvi?» e jê «E il frut dulà isal?»
«Al è sot dal cjar, par no bagnâsi»
«Graciis Signôr. Al è propit un meracul che sês ancjemò vîfs»
Agnul le à cjapade a bracecuel e i à dade une bussade e i à dit: «Rosalie jo ai di dîsi graciis al Signôr ancje parcè che mi a metût dongje une femine cuntun cûr tant grant e che mi vûl cussì ben».
di Plume di Ingjustri


text:
- Lassaitlu stâ! Fedêi, judaitmi!
- Tasêt, predi: vô, tes vuestris bielis citâts, no savês nuie di ce che o vin di scombati, nol è scrit nuie tai vuestris biei libris. O sês pene rivât, ma se o restarais ca sù di nô par cualchi an o ‘ndi varès provis fin vonde.
- O sês lâts fûr di sintiment! Cumò vonde, finîtle in non di Diu, cui us daial il podê di menaçâ un dai siei fîs?
Il predi al cjapà il frut tal braç e si invià corint bande il paîs.
- Se al è fi di Diu no sai, ma di sigûr nol è fi di umigns. Al è un di lôr, al è un salvan. Vualtris doi, fermaitlu.
Doi omenats, a chel ordin dal merìe, a brincarin il predi e i gjavarin des mans il frut trimant.
- Un puar vuarfin. Selerâts, nemîs di Crist!
Si butà in zenoglons e al tacâ a preâ.
- Sì, predi, un vuarfin. Saial dîmi cemût che a son muarts so pari e sô mari? A si son distudâts planc a planc tant che lumins, cun dut che a vevin nemâi e cjamps e a no pativin la fan. Nissune malatie, no vevin bugnons ni segnâi di altre fate, a si sintivin dome stracs. Stracs e avilîts, e ju àn cjatâts tal flum, inneâts, e lis bestiis sparniçadis cence vuide. Ducj si lu sa che i salvans a mudin i lôr fîs cui nestris, te scune, la gnot.
- Cheste matetât e scuen finî daurman. Jacum, al è to nevôt, dîs alc.
- Chel li nol è gno nevôt, don. Lu vês dit propit vô che al à imparât a lei di bessôl e al capìs di latin come se al fos lât in ‘siminari. Al à i voi spirtâts dai salvans e al cjale fis, cun asse. Ancje cumò, lu viodêso, al è cui voi fissâts tal cîl e nol dîs peraule.
- Ma al è un frut cussì inteligjent, cussì bon, al è simpri cun me in glesie di cuant che a son muarts i siei gjenitôrs. Lassaitlu in pâs, volarà dî che lu mandarìn a studiâ, i scrivarai al vescul e i cjatarìn un puest lontan di ca. Par plasê, fradis!
- Masse tart. Chest no nus scjampe. Copilu!
Un dai omenats al tirà fûr un curtìs e lu impirà tra lis cuestis.
- Aaaaaahhhhh.
Al jere stât l’om a berlâ, cuant che un licuit latisin al jere spissulât pardut de feride. Il braç dal om al cisave dulà che il sanc forest lu veve tocjât. I mancjarin lis gjambis. Il licuit, come aghe cjalde, i brusave la cjar e i voi colantji intor. Il frut al cjalave scaturît, sameave che lui, plui di ducj, si des di maravee.
Dai arbui dulintor, a colp, une fumate penze faliscjade di arint e cuvierç dut. La tiere e trime e di dongje al rive sunôr di sivilots.
E prime che la fumate si sfanti, lassantsi daûr dome davoi e confusion, centenârs di vôs, intune, a disin:
Nô o sin antîcs, sin fîs da la mont
nô o jerin ca za prime di vô
di prin che a scomençassis a slambrâ la foreste
cui vuestris filârs e a sburtânus lontan
e ca nô o sarìn ancje dopo di vô
di Xabi Xogrâr da Plêf


text:
sabato 21 agosto 2010
Ce che si cjate cuand che si va ator...
Finidis lis feriis, si cir simpri però di mantignè un ajar di vacance.
Parce no provà cun le ricete di chist biscòs???
A viodi samei propit jessi un ..goloset!!!
Parce no provà cun le ricete di chist biscòs???
A viodi samei propit jessi un ..goloset!!!
Pubblicato da spirt di vin a 12:25 1 commento:
Etichette: cusine
domenica 4 luglio 2010
Friul, vie dai savôrs - Cene special
Sarà presint a Mogliano Veneto (!!) a Villa Zoppolato martas 27 di Lui as 8 di sere une cene-spetacul cun 50 mestris dal gust: 20 chef, 20 produtors di vin, 5 specialist da jentradis e 5 specialist dal finâl. Il dut organizat dal consorzio Friuli Venezia Giulia Via dei Sapori
Par ve plui informazions e prenotasi:
info@friuliviadeisapori.it
www.friuliviadeisapori.it
Par ve plui informazions e prenotasi:
info@friuliviadeisapori.it
www.friuliviadeisapori.it
Pubblicato da spirt di vin a 11:17 Nessun commento:
Etichette: abinament, cusine, tradizions
domenica 30 maggio 2010
Domenie simpri domenie
Par visasi che je domenie ancje se si à di lavorà come me, une ricete di un prin plat di abinà cun un ros (lambrusco, bonarda, barbera etc) o cun un blanc no mase saurit ( gli ingrediens son saurìs!!!). Buine domenie a duç
Pubblicato da spirt di vin a 13:29 Nessun commento:
Etichette: cusine
domenica 23 maggio 2010
Degustazion sul..Piave
"Il Piave mormora: alla scoperta della marca trevigiana" cussì si intitolave le degustazion da l'AIS Rome dal 10 di mai. Raboso del Piave prodot di plui aziendis, cun caratteristichis difarentis (da chel di Moron plui internazional, a chel di Belussi o di Barbarigo, par nomenà tre tipos particolars). e dopo, i bancs dai Cjercjadors. Di segnalà le aziende Moletto dulà che ai cjercjat un Franconia IGT e il Raboso chel ven conseat cun Bollito di manzo giovane con salsa pearà (le ricete sul sit da aziende). Cualchi altre aziende a provat a fami cjercià pinot grigio, ma ai bivut di mior in Friul. No podeve mancja l'Elisir Gambrinus: se no lu si cognos, bisugne informasi!
Pubblicato da spirt di vin a 11:18 Nessun commento:
Etichette: abinament, cusine, degustazion
lunedì 22 marzo 2010
Ciocolade todescie
Tal mio ultim zir a Dresda ai scuviart une ciocolade cul vin ros: si puès ciatale ancje sul web a chist indiriz.
Propit une biele pause!
Pubblicato da spirt di vin a 12:14 2 commenti:
sabato 22 agosto 2009
Ancjemo une ricete...
Ancjemo une ricete chiste volte cul ton. Si nomine il grecanico, ma mi par che ancje un pinot gris o un rosat puedin sposà ben chist plàt.
Simpri cjercià par savè se va ben...
Pubblicato da spirt di vin a 11:37 2 commenti:
giovedì 18 giugno 2009
Fuoco lento
Tal mio ultim viaç in Friûl , fra tantis robis che contarai tai prosims post, ai scuviârt le riviste FUOCO LENTO che fevele di enogastronomie furlane: prodôs, ricetis, locai, manifestazions, dut in une prose facile di lei ancje par no aderens a cuisà cuale associazion mistiche sui vins. Un invît ancje a visità il sit di chiste riviste che colabore ancje cun Vino & (riviste slovene) e cun Advantage (riviste austriache). Un biel mût di confrontasi, di fà ancje Europe, di fà zirà esperiencis e ideis.
Magari sares biel ancje une pagine furlane.... Fasarai le proposte...
Pubblicato da spirt di vin a 21:39 Nessun commento:
Etichette: culture, cusine, degustazion, tradizions
mercoledì 13 maggio 2009
Par gli amants da l'ort...
Une iniziative che vuei segnalaus cun le speranze che sedi le prime di une lungje serie.
A Trent cors su lis arbis aromatichis e cene final di pratiche. Cuissà se fevelin ancje di come no si à di dopralis par ruvinà i savors dai plats....
Erbe aromatiche, a Trento un corso “sul campo” per scoprirle
Cresce l’interesse per le erbe aromatiche e per l’universo di profumi, colori e sapori che racchiudono.
Per imparare a conoscerle meglio, siano spontanee o coltivate, arriva il corso “Erbe Aromatiche”,
organizzato da Accademia Impresa della Camera di Commercio di Trento, il 19, 20, 26 maggio. Lezioni “in campo” al Centro per la Sperimentazione Agraria e Forestale di Laimburg, per imparare i segreti di queste piante e le loro applicazione, e una cena didattica a tema con descrizione delle caratteristiche di tutte le piante usate per la preparazione dei piatti (info@accademiadimpresa.it).
A Trent cors su lis arbis aromatichis e cene final di pratiche. Cuissà se fevelin ancje di come no si à di dopralis par ruvinà i savors dai plats....
Erbe aromatiche, a Trento un corso “sul campo” per scoprirle
Cresce l’interesse per le erbe aromatiche e per l’universo di profumi, colori e sapori che racchiudono.
Per imparare a conoscerle meglio, siano spontanee o coltivate, arriva il corso “Erbe Aromatiche”,
organizzato da Accademia Impresa della Camera di Commercio di Trento, il 19, 20, 26 maggio. Lezioni “in campo” al Centro per la Sperimentazione Agraria e Forestale di Laimburg, per imparare i segreti di queste piante e le loro applicazione, e una cena didattica a tema con descrizione delle caratteristiche di tutte le piante usate per la preparazione dei piatti (info@accademiadimpresa.it).
Pubblicato da spirt di vin a 09:28 Nessun commento:
domenica 5 aprile 2009
Par rispuindi a Matieu...
Se si siarin i blogs, viarzaren ristorants, agriturismo, bed&brekfast e robis cussì. Studien cualchi ricete particolâr e si lavore par divertisi. Dome un sospièt: ma rivarano in taule i plats o sareno masè impegnâs a scuviarzi i savôrs e l'abinament cui vins?
Mi sa chel covente culchidun chel tegni un pôc di ordin...
Pubblicato da spirt di vin a 18:40 2 commenti:
domenica 25 gennaio 2009
Abinament special
Par une volte no vevi voè di abinà il solit ros su un biel arrost cun le pulente. Alore soi visade di une bire che o vevi cerçiat temp fà: Vienna da Ditte Theresianer, une buine rispueste pai amans di chiste bevande. Ma ancje la Strong Ale da stese dite un pôc plui alcoliche (8.5%) cumbinave ben cun le ciar rose e cui formadis stagionâs. WWW.THERESIANER.com ma gli espers zà le cognosin...
Pubblicato da spirt di vin a 19:39 Nessun commento:
sabato 24 gennaio 2009
Un purcît ...furlan
Chiara mi à segnalât le iniziative dal Salumificio UANETTO che par rinfuarzà le idee da genuinitât dal prodot, lu fâs fevelà par furlan al contrari dai savors internazionai, duc compains che si ciatin atôr tas buteghis.
Di sigùr sarà polemiche forsi je bisugne di une traduzion..
Pubblicato da spirt di vin a 13:48 Nessun commento:
Etichette: cusine, tradizions
martedì 6 gennaio 2009
Culture gastronomiche
Cuand che si è al di fûr da Italie, si sent spès i Talians che si lamentin da cusine local, che bramin un plàt di "spaghetti" o magari in Irlande son daûr a vosà parce che cul lat si fas dome spongje e no mozzarella. A tal proposit, une biele interviste a Robert Maklowicz, espert di culture enogastronomiche da l'est de Europe chel conclut cun une biele affermazion“Tra Storia e Cucina ci sono dei legami molto interessanti ed è proprio questo che mi ha impressionato di più. Là dove perdura la memoria della cucina la gente può dire di avere le radici ed è consapevole che in queste si conserva la propria storia”.
Pubblicato da spirt di vin a 13:20 Nessun commento:
domenica 19 ottobre 2008
A firenze
Un apuntament di no piardi se vais a Firenze in chiste setemane. Bon mangja, bielis leturis, e tantis iniziativis creativis. une maniere difarente di amirà Firenze...
Pubblicato da spirt di vin a 22:37 1 commento:
martedì 9 settembre 2008
Vin furlan
Un ziar a cognossi un vin furlan, chel sameave piardut dopo da fillossere: il pignul. Nas in ta zone di Buri e il ven za citat dal 1300, cuand chel venive ufiart da citadinanze di Udin ai luogotenens che rivavin. Tornat a cjatà dongje da Abazie di Rosaz tal 1970, el è un vin chel spose ben sie le ciar rosse che blancje. Cuasi a dut past, se il prin l'è important. Bon brindisi!!
Pubblicato da spirt di vin a 16:48 Nessun commento:
Etichette: cusine, vin furlan
mercoledì 3 settembre 2008
Cusine estere
Si cir simpri di cumbinà le cusine straniere cul vin local, no simpri in maniere corete. Là simpri a finile cun bevi agne o bire se si mangje etnic, no lè simpri une scielte gradide.Se el plas di mangja indian si pol scielzi cualchi vin da Mosella . Il Gewurztraminer par esempli samee sposà ben le cusine speziade indiane. Provà par crodi...
Pubblicato da spirt di vin a 12:23 Nessun commento:
sabato 30 agosto 2008
Abinamens in ret
Su tun plat di rosis di coçe fritis el ven conseàt un spumant Brut da Aziende Villanova, cun uis di pinot neri chel manten però une certe astringenze tal finàl. Forsi si pol modificà un fregul il plat metent tas rosis un formadi morbid e chest el podares mitigà che notis astringentis.
Le vere cusine je sperimentazions...
Pubblicato da spirt di vin a 12:59 Nessun commento:
Iscriviti a: Post (Atom)


text:
Nome: Amorphophallus titanus. Gigantesco cazzo amorfe / Grant bacon di bighe amorfe
A si dîs che indulà ch'andé fricis lis bighis no son tant lontanis. O ben o le ai inventade jó:-)
Dutcâs achi tar cheste bestie di flôr o vês une drenti chê altre dome che pe estetiche invesit di entrâ, le bighe a jès, duncje, o podin dî che le nature s'a rive a jessi erotiche a no é pornografiche e vidude cussí a é ancje artistiche. Rôbe da disegnâ, da scolpî, da piturâ, dutcâs da viodi amancul une vôlte in te sô vite. So sês como me che i colôrs a esaltin e i flôrs a i dan voe, chest flôr us fasarà ancjemó plui efiet.
O vevi pôre dal odôr ch'a mi vevin dite teribil ma francamenti o no ai sintût nuie di nuie. O sai, cuant ch'a si ame a si devente vuarps e duncje o podarês ancje vê pierdût l'olfat, ma no, us dîs le veretât, a si sintive dome i odôrs dai flôrs dongje e o soi lât dôs vôltis par verificâ.
Invesit lant fûr viodint une femine ch'un le maute zâle ch'a passave dongje un arbul cui flôrs zâi no ai savût fâ di mancul di dîgji ch'e l'arbul al jere ben assortît cun jê. Jê a é someade lusingade e tant ch'a cjalave l'arbul cui flôrs zâi jó i cjalavi le sô maùte lí ch'a spontavin lis pontis des tetis e i ai dite ch'o no savevi cê ch'o vevi rimarcât al imprin e che s'al ere l'arbul, jê a no ere propit nue mâl e che s'a ere le sô maùte cumó o eri pront a dismenteâ l'arbul. Le ai vidude imbarazade ma no masse, alore i ai spiegât cemût ch'a veve di fâ par cjatâ chel flôr clamât Amorphophallus titanus subite zence fâ il zîr di dut il parco. Jê e a forsit pensât ch'o volevi cjacarâ di fâ l'amôr cun tune bighe titaniche e aé scjampade vie disintmi grazie pal compliment. Pecjât parcé che la mê drete a i varès stât ben ma i miôrs plasês a son chei ch'a durin di mancul:-)
Si dice dove ci sono le gatte, i gatti non sono lontani ma forse questa l'ho appena inventata io.
In ogni caso qua in questa bestia di fiore avete un sesso dentro l'altro solo che per l'estetica, invece di entrare, il dardo ne esce. Dunque possiamo dire che la natura se é erotica non é pornografica e visto cosí é anche artistica. Da disegnare, da scolpire, da dipingere, da fotografare comunque e per questo dovete vederlo almeno una volta nella vita. Poi, se siete come me che coi colori si esaltano e con i fiori sentono rimuovere la linfa nel corpo, questo fiore vi farà un bel effetto.
Avevo paura per l'odore che mi era stato descritto come nauseabondo e che invece non esisteva per niente. Che sia una trovata giornalistica per sconsigliare la gente? Ci sono andato due giorni per verificare e nenche col naso dentro ho sentito qualcosa.
Invece era più piccolo che previsto ma ne sono uscito esaltato tantevvero che vedendo una ragazza con la maglietta gialla passare vicino ad un albero coi fiori gialli, non ho potuto far a meno di dirle che l'albero era molto ben assortito con lei. Lei non aveva notato né la sua maglietta né quell'albero ma s'é girata a guardare e mentre lei guardava l'albero io guardavo la sua maglietta dalla quale s'intravvedevano bene le punte dei seni. Non só cosa io abbia notato prima ma gli ho detto che se fosse stato l'albero sarei volentieri disposto a dimenticarlo per guardare la maglietta da più vicino. Là, forse il mio sguardo gli é sembrato troppo diretto
per lasciarmi aggiungere qualcosa d'altro e se n'é andata ringaziandomi
27 giu 2008
Escursion / Escursione
Nessun commento:
Iscriviti a: Commenti sul post (Atom)